PRVO STRUČNO SAVETOVANJE POSREDNIKA U PROMETU I ZAKUPU NEPOKRETNOSTI\nPRVO STRUČNO SAVETOVANJE POSREDNIKA U PROMETU I ZA\nStručno savetovanje se održava u Maloj sali Doma Narodne skupštine od 08.30 do 13.30 časova, a od 14.00 časova 01. aprila do 18.00 časova 02. aprila 2016. godine u hotelu Park u Beogradu, ul. Njegoševa br. 2. Vodeći međunarodni eksperti iz sveta nekretnina predstaviće srpskim posrednicima najbolju svetsku praksu poslovanja sa nekretninama, kroz interaktivan rad. Od povezivanja sa asocijacijama FIABCI, CEREAN i nacionalnih udruženja posrednika iz država članica EU, Ruske Federacije, NR Kine, Indije, SAD i država sa Arabijskog poluostrva, učesnici Stručnog savetovanja očekuju i konkretne poslovne rezultate.\nVeliki broj predavača će biti iz inostranstva (SAD, Indije, Belgije, Španije, Grčke, Slovenije i Hrvatske). Govorićemo o radno-pravnim problemima u ovoj oblasti, primeni Zakona o sprečavanju pranja novca i finansiranju terorizma (posrednici u prometu i zakupu nepokretnosti su obveznici na koje se odnose odredbe ovog Zakona), marketingu agencija za nekretnine, povećanju konkurentnosti privrednih subjekata koji se bave posredovanjem u prometu i zakupu nepokretnosti, unapređenju znanja i veština agenata i privlačenju stranih investitora u komercjalne i rezidencijalne projekte u Srbiji.\nPosredovanje u prometu i zakupu nepokretnosti u Srbiji, kao oblast poslovnih usluga, doživelo je značajnu transformaciju - iz neuređenog u zakonski uređeno stanje - u periodu od donošenja Zakona o posredovanju u prometu i zakupu nepokretnosti krajem 2013. godine do danas. Ekonomski ambijent Srbije u oblasti posredovanja u prometu i zakupu nepokretnosti, u ovom trenutku, čine 620 privrednih društava i preduzetnika, kod kojih je zaposleno 1.120 lica sa položenim stručnim ispitom. Podaci o njima se nalaze u Registru posrednika, koji je dostupan svima na internet adresi www.mtt.gov.rs .\n063 366Informacije o Stručnom savetovanju možete dobiti od administratora Klastera nekretnine Nebojše Ilića (mob. tel. 063 366 878, e-adresa: office@klasternekretnine.com), kao i od članova Programskog tima: Nenada Đorđevića (mob. tel. 063 215 808), Damira Borića (mob. tel. 063 304 280), Miroslava Cvetkovića (mob. tel. 063 265 993), mr. Milića Đokovića (mob. tel. 065 5544 755) i dr. Slaviše Pešića (mob. tel. 069 1999 406).


5 tretmana multipolarne kavitacije po hit ceni od 2490 rsd - Hitcena.com grupna kupovina\nPonuda obuhvata: 5 tretmana multipolarne kavitacije\nKupon važi do: 08.08.2020.\nJedinstvena multipolarna laserska radiotalasna kavitacija je novija tehnologija (3. generacije, u odnosu na monopolarne ili bipolarne), koja se fokusira na visoku toplotnu energiju ispod kože (za zatezanje kože) ili dublje na odgovarajući sloj masnog tkiva za tretman uklanjanja celulita.\nSamo multipolarna tehnologija (6 aplikatora + 640 nm laser) drži tkivo na terapijskoj temperaturi od 56 - 62 Celzijusa, dok vrh ne zagreva kožu iznad 41 - 42 stepena. To takođe osigurava gotovo trenutni vidljivi efekat i zatezanje tog područja bez bola.


Zanimljivosti dana : Šokantno, iz stomaka joj izvukli 150 živih crva!\nObjavljeno 19 januar 2017 | Autor Zanimljivosti dana\nNapominjemo vas da ovaj tekst nije za one koji su gadljivi...Indijski lekari otali su zaprepašteni onim što su izvadili iz stomaka jedne Indijke!....\nVerovali ili ne 150 živih crva, od kojih su neki bili dugački i 25 centimetara, piše britanski "Metro" !\nIndijka Neha Begum (22) iz grada Čandaula u Utar Pradešu mesecima je patila od jakih stomačnih bolova, povraćanja i zatvora.\nIako je nekoliko puta odlazila kod lokalnih lekara, niko nije uspeo da joj da dijagnozu, pa su je vraćali kući sa savetom da pije lekove protiv bolova.\nKako je oko Nove godine imala napade strašnih bolova koji su je potpuno iscrpli, otišla je u bolnicu gde su ustanovili da se nešto čudno dešava u njenom staomaku. Ubrzo je stavljena na operacijski sto, i lekari su imali šta da vide.\n"Kada smo je pregledali videli smo da joj nešto ometa rad creva. Otvorili smo stomak Nehi, i ostali smo šokirani kada smo videli da su joj se crvi obmotali oko creva! Operacija je trajala pet sat te smo iz njenog stomaka 150 crvića i to živih. Stvarno nikada nismo imali ovakav slučaj" izjavio je doktor Anand Prakaš Tivari.\nNeha se sada oporavlja od operacije i već je počela da jede tvrdu hranu.\n"Jaja crva mogla su da uđu u njen organizam preko usta, možda zbog loše higijenske situacije u delu zemlje gde paciejntkinja živi " dodao je doktor Anand\nDoktori nisu ustanovili o kakvoj je vrsti crva reč, samo znaju da su u pitanju valjkasti crvi. Ovakva vrsta crva inače može da živi u ljudskom organizmu dugo bez da budu primećeni, sve dok se, ako u slučaju ove žene, njihov broj drastično ne poveća\nAko imate problema s duhovima,u kući Tajlanđani su "pronašli rešenje"…\nJeste li znali da...(377)\nU SAD postoji 556 različitih indijanskih etničkih grupa ( indijanskih…


Vučić je pre svega predsednik stranke, a tek potom predsednik Srbije | Biro za društvena istraživanja\nJedno sociološko istraživanje Zorana Gavrilovića je razljutilo i vlast i njene medije. On odgovara: „Ako neko dokаže da sam istraživanje uradio na nestručan ili neetičan način, ja se ovim zanimanjem više neću baviti”.\nIstraživanje Biroa za društvena istraživanja (BIRODI) , koje je sprovedeno u aprilu i nakon majskih praznika, pokazuje da da Srpsku naprednu stranku (SNS) podržava 35 posto građana i građanki U grupi ispitnaika koji imaju osnovno i niže obrazovanje ovu stranku podržava 58 posto ispitanika. Sličan procenat podrške ima u grupi ispitanika koji su stari više od 65 godina. Isti ispitanici se statistički značajno više od proseka informišu preko Pinka i TV Happy. Rezultate je početkom jula preneo list Danas. „Uz SNS samo 7,7 posto visokoobrazovanih“, glasio je naslov.\nUsledile su oštre reakcije lidera vladajuće stranke. Šef poslaničke grupe SNS u Skupštini Srbije Aleksandar Martinović traži da tužilaštvo reaguje zbog podataka iz istraživanja i ocenio da je to „opasna pojava“ i da „ima elemenata krivičnog dela“. Predsednik Srbije Aleksandar Vučić je 10.7. za Politiku potpisao članak „Elita i plebs“ u kojem između ostalog kaže: „Šta je sledeće? Zabraniti takvima da glasaju? Zabraniti im da imaju decu, jer su inferiorni? Otvoriti logore za svakoga ko se usudio da pogrešno glasa“. Poslanik SNS-a Vladimir Đukanović se pridružio predsednikovom žučnom obračunu sa imaginarnom elitom na svom kanalu na YOUTUBU: „Sram vas bilo, vi ćete da pravite ta lažna istraživanja i da lažete narod“. I nešto kasnije: „To je najgori fašizam koji postoji“. Slede medijski napadi tabloida i televizija u kojima se BIRODI optzužuje da radi na cilju diskreditacije naprednjačke vlasti, a kruna je predlog da BIRODI promeni ime u „Institut dr Josef Mengele”.\nProgramski direktor Biroa za društvena istraživanja Zoran Gavrilović je u autorskom tekstu u Danasu posle svega toga upozorio: „Komunikacija nasilja je predvorje fizičkog nasilja.“ To je povod za razgovor sa Zoranom Gavrilovićem\nDW: Šta tačno piše u ovom istraživanju, a šta ljudi bliski vlasti tvrde da piše?\nNa početku želim da naglasim da je BIRODI od 2014 sprovodi istraživanja javnog mnjenja u okviru svojih monitoringa medija sa ciljem da utvrdi kakav uticaj imaju mediji svojim izveštavanjem na birače u izbornom i vanizbornom periodu. To smo i ove godini uradili. Jedan manji deo istaživanja je bio posvećen izbornom ponašanju. Deo te analize je bila tzv. sociodemografska analiza izbornog ponašanja ispitanika, koja je pokalaza da ispitanici koji imaju osnovno i niže obrazovanje, odnosno stariji su od 65 godina, a žive u istočnom i južnom delu Srbije statistički značajnije glasaju za vladajuću stanku. Želim da naglasim da se ova vrsta analize radi u svakom istraživanju javnog mnjenja, da ove podatke ima i IPSOS Stratedžik marketing koji za potrebe predsednika Srbije i SNS, po njegovom priznanju, na sedmičnom nivou radi istraživanja.\nPo objavi rezultata kreće targetiranje BIRODI-ja i mene lično. U moja usta stavljaju „nalazi“ koji nisu niti napisani niti izgovoreni. Naime, govori se da smo mi glasače SNS i Aleksandra Vućića opsisali kao krezube, nepismene, društveno manje vredne. Jedina istina je da sam u analizi rekao da su glasači SNS tranzicioni gubitnici koji su plod propale tranzicije u periodu kada je na vlasti bila današnja opozcija.\nDW: Da li se neko potrudio da zaista ospori rezultate? Da li se neko osvrnuo na metodologiju? Ili je diskreditovanje istraživača ostao jedini odgovor na rezultate?\nJa sam u svojim nastupima, doduše na socijalnim mrežama, jer ostali mediji nisu pokazali interes, izuzev TV N1, ponudio svoje nalaze. Čak sam nudio narodnim poslanicima da naprave debatu u parlamentu. Što se tiče osporavanja nalaza istraživanja, toga nije bilo. I danas stoji ponuda: Ako neko dokаže da sam istraživanje uradio na nestručan ili neetičan način, da se više ovim zanimanje neću baviti.\nValja znati i to da su mediji koji su SNS bili naklonjeni 2012. kada je dolazio na vlast, vrlo radi citirali nalaze o medijskoj nezastupljenosti SNS na televizijama. Čak smo 2017. godine imali pogrešno tumačenje naših podataka o zastupljenosti Vučiča u kampanji za predsedničke izbore od strane narodnog poslanika Vladimira Orlića, koji trenutni na twiteru predvodi kampanju etiketiranja, nazivajući me „Đilasovim stručnjakom“. I to zbog toga što sam bio član Stručnog tima protesta #1od5miliona.u kojem su bile nestranačke ličnosti, univerzitetski profesori i stručanjaci u oblasti medija i izbornog prava i koji su svoje znanje znanje stavili u službu javnog interesa u društvu koje galopira ka medijskim i drugim sukobima.\nSvojevrsna potvrda BIRODI istraživanja je nalaz koji je predstavljen juče od strane Krovne organizacije mladih koja je u svom istraživanju pokazala da mladi traže lidera, ali da nemaju simpatije prema Aleksandru Vučiću.\nDW: Jelena Milić vam je pripisala stav da krezubi glasaju za SNS, odnosno da je istraživanje BIRODI rađeno malom uzorku, što bio trebalo da znači da je su nalazi netačni. Da li je istraživanje zanatski korektno odrađeno?\nDa budem iskren, to je me jako povredilo i iznenadilo. S Jelenom se znam. Nisam očekivao tu vrstu „stavljanja u usta“ reči koje nisu izrečene. Jelena je imala primedbu na pojam koji koristim, a to je „socijalna deponija“, stanje kada imamo situaciju u društvu u kojem mladi i školovani odlaze, ostaju stariji, manje obrazovani, bolesni, ali i oni koji se bave korupcijom i kriminalom. U to društvo stižu ekološki problematične tehnologije kao osnov privrede. Svaki sociolog ima pravo da definiše pojmove. Na kraju krajeva Karl Marks je uveo pojam ekspatacije, koja može da znači proces vađenja neke sirovine, ali može da znači sticanje profita na račun radnika.\nŠto se tiče istraživanja ono je urađeno u skladu sa svim profesionalnim, stručnim i etičkim standardima. Radi se o telefonskoj anketi na 1006 ispitnaika, dvoetapnom uzorku, koji je imao svoju ponderaciju, odnosno gde je za jednu popunjenu anketu trebalo pozvati 6 domaćinstava.\nDW: Predsednik države, šef poslaničke grupe, komentatori provladinih medija su reagovali agresivno na jedno sociološko istraživanje. Šta je u rezultatima toliko iritantno?\nKao što sam već rekao predsednik na sedmičnom nivou, doduše ne znamo da li javnim ili partijskim parama, radi istraživanja javnog menjenja. Mi već godinu dana čekamo odgovor od predsedništva Srbije da li su se i kako su se u proteklih 10 godina sprovodila istraživanja javnog mnjenja u ovoj instituciji. Odgovora nema.\nPredsednik i njegova stranka imaju iste rezultate. Iskreno ne znam povod za ovaj bes. Doduse istraživanja javnog mnjenja u Srbiji su deo promotivnog mehanizma vlasti. Kada se objave istraživanja javnog mnjenja ona pre svega sadrže rejting. Za razliku od demokratskih društava u kojima istraživanja javnog menjanja igraju delibartivnu ulogu, u Srbiji imaju promotivnu ulogu i objavljuju se u funkciji promocije visine rejtinga. O temama koje su ključne za aktuelni društvenih život istraživanja javnog mnjenja skoro da nema. Agencije za istraživanja javnog mnjenja ne smeju da naljute vlast, jer dolaze u problem pri dobijanju javnih nabavki ili poslova kod privatnih preduzeća koji su deo kronističkog sistema u Srbiji.\nDW: Na primeru istraživanja se opet vidi da državni vrh, počev od predsednika države, ima izrazito stranački stav u mnogim javnim pitanjima. Neprijateljski odnos prema delu građana čiji bi predsednik Aleksandar Vučić barem formalno morao da bude ne pokazuje se kao faktor društvene kohezije?\nNa žalost, Aleksandar Vučić je pre svega predsednik svoje stranke, a tek potom predsednik Srbije. To se jasno vidi kada se uradi analiza sadržaja njegovih obraćanja putem konfrerencija za medije koje prenose televizije sa nacionalnom frekvencijom. Umesto da bude čuvar principa i vrednosti vladavine prava, dijaloga i kako zakon kaže „simbol državnog jedinstva“, on je na čelu aparata lične vlasti. U cilju očuvanja svoje vlasti on vrelo često primenjuje tehniku „proizvodnje neprijatelja“. Možda su na red došli neposlušni istraživači javnog mnjenja i medija.\nDW: Medijsko targetiranje kritičara vlasti je u Srbiji postalo skoro rutina. Medijsku situaciju prati i slobodan pad Srbije na rang listama relevantnih međunarodnih medijskih organizacija kao i organizacija koje procenjuju ostvareni nivo sloboda u društvu. Upravo glasači SNS-a nikada neće dobiti objektivne informacije ni o istraživanju ni o tome kako se ono može tumačiti. BIRODI je za njih pojam koji upoznaju preko žučnih reakcija i orkestriranog etiketiranja.\nJedan od razloga besa vlasti može da bude i činjenica da smo istraživanjima koje radimo, a u tekstu u Danasu je to sumirano, pokazali mehanizam produkcije legitimiteta vlasti SNS-a. Naime, vlast SNS i Vučića počiva na tranzicionoj traumi tranzicionih gubitnika iz 2000-ih kojom se manipuliše preko TV Pinka i tabloida. To je mehanizam kojim Vučić čuva svoju podršku. Očito da je pokazivanja javnosti tog nalaza bio moj „smrtnin greh“ i povod za reagovanje Vučićeve medijske vojske u liku poslanika koji vrše etiketiranje u skupštini, emisijama i preko twiter naloga, a uz pomoć hiljada botova, tekstova novinara i analitičara koji su povezani sa vlašću\nDa li je posle ograničavanja drugih sloboda došla na red i sloboda istraživanja?\nSloboda izražavanja u Srbiji je odavno upitna. Industrija populizma koja je uspostavljanja u Srbiji ne trpi javnost i debatu. Istraživanja javnog mnjenja kao vid komunikacije među građanima su stub javnosti i dijaloga. Očito da su i ona stavljena pod kontrolu i da je slučaj BIRODI trebalo da bude pokazna vežba za istraživače javnog mnjenja. Na ovaj način se krše radna prava ljudi koji žele na stručan i čestit način da se bave ovom profesijom, a ne mogu da ne misle na posledice po svoju egzistenciju. Znam za sličajeve gde neke agencije odbijaju da se spomene da su radili istraživanje, što je neverovatno u situaciji kada svako traži način da se reklamira kako bi došao do novih klijenata.\nDW: Da li strahujete za ličnu bezbednost?\nMakjaveli bi Vam odgovorio „Nije teško kada čovek pati, teško je kada ne zna zašto pati“ Svako ko bira svoju profesiju u određenom društvu svestan je i pozitivnih i negativnih strana. O ličnoj bezbednosti ne razmišljam, jer ovo doživljavam kao borbu za svoju profesiju, odnosno njen integritet. Prema istraživanju koje je sproveo BIRODI tek svaki drugi građanin Srbije veruje u rezultatima istraživanja. Podrška profesora i dela sociološke zajednice znači mi puno. S grupom istraživača smo napravili Asocijaciju istraživača javnog mnjenja i tržista sa idejom da unapredimo integritet ove profesije. Sve ovo što se desilo posle prezentacije istraživanja je svojevrsno istraživanje o prirodi Vučićeve vlasti metodom posmatranje sa učestvovanjem.\nDW: Da li je neko iz vlasti ili opozicije javno stao u odbranu vaseg profesionalnog i ljudskog dostojanstva?\nI vlast i opozcija ostali nemi – nije bilo javne osude ovakvog ponašanja. Valja je to zbog godišnjih odmora. Od NVO su reagovali Transparetnost Srbija, Centar za integritet iz Niša i NVO Preokret iz Zrenjanina.\nadmin @ 14.08.2019


TAG Heuer zvanični sponzor Porsche Esports Superkupa - AutoExclusive - Auto vesti, Novi, Luksuzni, Polovni automobili...\nIako je korona virus brend zaustavio sve trke u čitavom svetu, TAG Heuer brend je upravo odlučio da postane zvanični sponsor novog, digitalnog turnira. Slavni švajcarski brend je već zvanični sponzor Porsche Esports Supercup, pri čemu je turnir koji sada ide u svoju drugu sezonu, po prvi put lansiran prošle godine od strane nemačkog brenda, u saradnji sa digitalnom trkačkom platformom, iRacing.\n“Porsche brend se zalaže za neverovatna iskustva”, izjavio je podpredsednik marketinga slavnog brenda, Kjell Gruner u zvaničnoj objavi. “Esports trkanje nudi zaista emotivno Porsche iskustvo brojnim fanovima našeg brenda, a “Porsche TAG Heuer Esports Supercup” je naša najvažnija virtuelna trkačka serija. TAG Heuer, kao brend sa velikim nasleđem, pomaže nam da dodatno usavršimo ovo takmičenje”.\nStefan Bjanki, CEO LVMH časovničarske dizivije i CEO TAG Heuer brenda, podržao je Porsche entuzijazam na ovom polju. “Nakon što smo im se pridružili u TAG Heuer Porsche Formula E Team ove sezone, jako smo uzbuđeni što ćemo sada produbiti našu uspešnu saradnju unutar Esports sveta. Oba brenda su majstori za savladavanje izazova, inovacije i preciznost. Esports je fantastična nova platforma za nas, na kojoj možemo predstaviti svoje vrednosti i podržati jedni druge, uz čitavu našu dinamičnu i strastvenu zajednicu, gde nadmetanje dobija novi život u digitalnom dobu”.\nČetiri najbolja trkača iz prve sezone, Džoš Rodžers, Maksimilijan Beneki, Sebastian Job i Mičel de Jong, pozvani su da se pridruže ovogodišnjem takmičenju, gde će im se pridružiti još 36 vozača. Svi će se nadmetati za novčanu nagradu, koja iznosi 200.000 dolara.\n“Trkačke istorije i Porsche i TAG Heuer brendova su neverovatne, a mi smo očarani što imamo njihovu podršku u ovom jedinstvenom poduhvatu”, izjavio je izvršni producent Motorsport Simulations, Stiv Majers.\nDogađaj će početi 2.maja ove godine.\nporsche esports superkup |


Tavano s "kuprom leon kompetision" brani titulu u TCR Italija - Serbiaring\nTavano s “kuprom leon kompetision” brani titulu u TCR Italija\n04/27/2021 Aleksandar Babić TCR, Vesti 0\nSicilijanac Salvatore Tavano i ove godine će voziti “kupru leon kompetision” Skuderije Đirasole u TCR šampionatu Italije.\nTrkač iz Sirakuze je trostruki i aktuelni prvak serije i u istom timu i sa istim automobilom pokušaće da odbrani krunu iz 2020, stečenu za zelenim stolom.\nU 2018. i 2019. Tavano je osvojao titule s “kuprom” prethodne generacije, takođe sa ekipom Tarčizija Bernaskonija.\nModel “kupra leon kompetision” debitovao je upravo u TCR Italija 2020. i Tavano je prvi čovek koji je s njim osvojio trku, učinivši to već tokom prvog takmičarskog vikenda sezone.\n“Zadovoljan sam i počastvovan poverenjem koje mi je ukazano i smatram se srećnim što ću ponovo moći da dam svoj maksimum kako bi gledaoci uživali zajedno sa nama. Konkurencija je jaka, suparnici su naoštreni, a zadatak je sve teži jer branimo tri vezane titule”, rekao je trostruki TCR prvak Italije uoči starta nove nacionalne kampanje.\n“Mnogo sam ponosan na Salvatorea. Prošla godina je bila teška s različitih aspekata, a jedan od njih je bio i debi “kupre leon kompetision” u TCR prvenstvu Italije. Uprkos svemu, uspeli smo da ponesemo veoma važnu titulu. Sa Kuprom i Salvatoreom radili smo na daljem razvoju automobila i nadamo se da ćemo pružiti dobre predstave”, izjavio je Bernaskoni.\nSkuderija Đirasole u šampionatu nastupa s direktnom podrškom Kupre i u takmičarsku vatru će ubaciti još tri “kupre leon kompetision” u zvaničnim bojama španske marke. Njih će voziti Federiko Paolino, Nikola Gvida i veteran Rafaele Guerijeri.\nDolazeću sezonu TCR Italija otvara runda u Monci, koja se vozi već idućeg vikenda, u terminu od 30. aprila do 2. maja. Zbog protivpandemijskih mera šampionat 2021. startuje iza zatvorenih vrata.\nKalendar predviđa šest takmičarskih vikenda i 12 trka na autodromima Monca, Mizano, Valelunga, Imola (dva puta) i Muđelo.\nMeđu dosad prijavljenim takmičarima ističu se imena Nikole Baldana, Kevina Čekona i Antija Burija, a s razlogom pretpostavljamo da ćemo u šampionatu gledati i Igora Stefanovskog.\nHjundai kvartet za Pure ETCR: Farfus, Verne, Čilton, Filipi\nZa Sebastijan Leb rejsing u TCR Evropa “elantre” voze i Benani i Taufik?


Reči koje diskredituju tvoju profesionalnost - WANNABE MAGAZINE\nReči koje diskredituju tvoju profesionalnost\nNeke reči bi trebalo da izbaciš iz svog poslovnog rečnika – to su one zbog kojih zvučiš neobavešteno, neodređeno, kao da se od nečeg ograđuješ, a to sve diskredituje tvoju profesionalnost i sposobnost. Dakle, ne samo da treba da budeš odgovorna i sposobna, već treba i da ostavljaš takav utisak, odnosno, da budeš ubedljiva u tome. Ne zahteva svaki posao da vodiš računa o tome kakav utisak ostavljaš, ali poslovi u kojima komuniciraš sa drugim ljudima, daješ informacije, pregovaraš i sklapaš dogovore, zahtevaju da budeš određena, precizna i delotvorna. Ove reči kvare dobar poslovni imidž:\nAko očekuješ nečiji odgovor i treba tu informaciju da preneseš ostalima, formulacija “uskoro treba da stigne” nije baš ohrabrujuća. Bolje navedite datum poslednjeg kontakta, odnosno, šta vam je tačno preneto kada ste poslednji put komunicirali. (“Juče smo razgovarali o tome i tome i rekli su da će mi javiti šta su odlučili u roku od sedam dana…”). Svakako, odredite rokove, ili tražite da druga strana odredi rok, baš iz tog razloga – da biste raspolagali preciznom informacijom. Takođe, ako kasniš, nemoj javljati da uskoro stižeš, ili da si “odmah tu” ako nisi. Radije preciziraj vreme (“trebaće mi petnaestak minuta da stignem”) i obavezno javi da ćeš kasniti.\nJednom (jednog dana)\nTo je kao da pričaš bajku – slično je kao “uskoro” ali je višestruko neprihvatljivije i ostavlja gori utisak. Ni formulacija “nadam se da ću jednog dana moći da vam se odužim…” kada se obraćate nekome kome ste zahvalni, nije prihvatljiva. Radije pitajte “da li postoji nešto što ja mogu da učinim za vas” ili recite “stojim vam na raspolaganju za sve što mogu da učinim za vas, u bilo kom trenutku” – tako ćete izraziti zahvalnost i obavezati se da uslugu vratite prvom prilikom.\nKljučne reči Brankica Miloševićkarijeramodni magazinposaoprofesionalna komunikacijaprofesionalnostReči koje diskredituju tvoju profesionalnostWannabe MagazinWannabe Magazineženski magazin


HARDWARE: HP Omen X | RUR Esports\nby Milos on 15/06/2017\nVrlo nam je drago da na našem tržištu možemo videti sve više specijalizovanih gejming računara, čak i onoga što je do sada bilo skoro pa nečuveno – brand name gejming računara. Ipak jako je teško spremiti se za susret s onime što Hewlett-Packard naziva Omen X.\nPrvi pogled na HP Omen X odmah „podiže obrve“ što bi se reklo – u pitanju je kućište koje bi se najlakše moglo opisati kao kocka ali zarotirana za 45 stepeni. Pitanje koje se vrlo često postavljalo je bilo – jel ovo uopšte stabilno? I na to je odgovor vrlo lak – da, apsolutno. Nosači sa donje strane su jako masivni i drže računar potpuno u mestu tako da nema bojazni da će se pomeriti ili na drugi način poremetiti. Ono što jeste nezgoda ovakvog dizajna jeste da računar zaista zauzima puno mesta na stolu a logično je da biste ga stavili na sto jer je zaista šteta da ovakvo remek delo dizajna stavite u neki zapećak gde se neće ni videti. Treba imati u vidu i da je računar dosta težak – ukupno 28.2kg je zaista dosta iako naravno za desktop računar nije presudno.\nVizuelno je sve podređeno diskretnim ali atraktivnim detaljima u kombinaciji sa Omen brendom. Naime računar ima LED osvetljenje koje po automatizmu svetli crvenom Omen bojom, ali preko odgovarajućeg softvera možete prilagoditi u bilo koju boju spektra. Ipak deluje kao da je osnovna crvena boja najefektnija. Ponegde po računaru se nalaze natpisi poput Omen DNA koji opet diskretno sugerišu da se radi o vrhunskom proizvodu kompanije HP. Na jednoj gornjoj stranici se nalazi panel sa dodatnim portovima gde su i čitač SD kartice, audio džekovi, dva standardna USB 3.0 porta ali takođe i dva najnovija USB-C konektora.\nKada pričamo o samim komponentama one su relativno standardne ali naravno u segmentu vrhunskog gejminga. Intel i7-6700K je procesor koji pokreće ceo sistem a uparen je sa ATX pločom koju izgleda proizvodi sam HP a bazirana je na Intel Z170 čipsetu što znači da procesor možete i overklokovati po potrebi. RAM memorija je u vidu dva modula od po 8GB što je sasvim dovoljno za gejming a isto je pod HP brendom. Zanimljivo je da je ubačen M.2 SSD uređaja kapaciteta 256GB koji se nalazi direktno na matičnoj ploči pa je samim tim ostalo više prostora za dalje proširenje hard diskova preko priloženih fioka sa druge strane. Konačno i ono najbitnije za svakog igrača je grafička kartica koja je Nvidia GeForce GTX 1080 sa 8GB memorije koja će obezbediti sasvim adekvatne performanse u svim igrama pod uslovom da se ne ide na 4K rezoluciju. Čak i za tu opciju postoji rešenje pošto je moguće staviti i dve grafičke u SLI režimu. Ovde ujedno leži i jedina veća zamerka za Omen X – upotrebljena je Founder’s edition grafička kartica. Iako će i ona raditi sasvim dobro referentni dizajn nije baš idealno rešenje i mnogo bismo više voleli da je tu neki model sa malo jačim hlađenjem koji bi mogao da se podigne i na veći klok a samim tim dobiju i bolje performanse. Prosto sve ostale komponente, a i cena, ovog računara su takve da smo na ovom polju očekivali malo više. Na kraju u računaru se nalazi napajanje snage 600W a s obzirom da je u pitanju kvalitetan model renomiranog proizvođača smatramo da je to i više nego adekvatno.\nRekli bismo da je Omen X pre svega namenjen onima sa dubljim džepom ali i svima onima koji žete da imaju desktop računar koji privlači pažnju. On je napravljen tako da definitivno nećete ostati ravnodušni kada ga prvi put vidite ali posle nekoliko dana druženja s njim shvatite da je to ipak samo „običan računar“, bez obzira na inicijalnu zadivljenost. U tom smislu treba imati u vidu da on i košta bar jedno 30% više od slično konfigurisanog standardnog računara ali prosto imidž je nešto što se dodatno plaća. Čak je u Americi moguće i poručiti samo ovo kućište ali će vas i ono koštati poprilično paprenih $470 (trenutno na popustu, bilo je $599). Na to treba dodati i periferije u vidu miša, tastature, slušalica ili monitora, koji svi takođe postoje u okviru Omen brenda. Posebno se ističe Omen gejming monitor od 32“ za koji svi tvrde da je najbolji u klasi a s kojim smo se na kratko družili tokom TWC šampionata u Beogradskoj areni prošle godine i možemo potvrditi ta zapažanja. Ni činjenica da su periferije zapravo rebrendirani Steelseries modeli svakako nije loša ali opet samim tim Omen miš, tastatura ili slušalice ne spadaju među jeftinije.\nSve u svemu Omen X je računar koji će vam pomoći da budete primećeni i da iskažete jedan specijalan gejmerski stav.\ndesktopgaming desktopgtx 1080hpnvidia gtx 1080omen\ndesktop, gaming desktop, gtx 1080, hp, nvidia gtx 1080, omen


Jahorina dobila vrhunsko skijalište - Televizija K3\nJahorina dobila vrhunsko skijalište\nNa lokalitetu početne stanice gondole Jahorina Ekspres, danas je svečano otvoreno novo skijalište Gornje Pale - Ravna planina.\nStazu koja ispunjava sve standarde za održavanje vrhunskih takmičenja, simbolično su otvorili reprezentativci BiH u alpskom skijanju Marko Šljivić, Žana Novaković i Marko Rudić.\nMinistarka porodice, omladine i sporta Republike Srpske Jasmina Davidović poručila je da su sve ivesticije u Srpskoj dobrodošle, bez obzira da li je riječ o javnom ili privatnom sektoru. Obećala je i da će svi olimpijci iz Republike Srpske dobiti stipendije.\nSki-centar, koji je dio projekta gondole Pale – Jahorina, kao i projekta “Ćiro” koji će uskotračnom prugom povezivati Sarajevo i Pale, ponudilo je danas besplatno skijanje za djecu i odrasle na besprijekorno pripremljenoj stazi dužine 1.200 metara, do čijeg se vrha stiže liftom kapaciteta 800 skijaša na sat.\nOvaj novi ski-centar nalazi u naselju Gornje Pale, na 20 kilometara od Sarajeva i na tri kilometra od centra Pala.\nGostima će na raspolaganju biti parking za veliki broj automobila i autobusa, dječiji lift, kao i dječiji zimski ski – vrtić, te novoizgrađeni restoran “Gondola”.\nOrganizator ovog događaja kompanija “Majneks” Pale pružili su gostoprimstvo i obezbijedili dobru zabavu za posjetioce i domaće i međunarodne goste. Čestitke za ovaj projekat uputili su i gradonačelnik Istočnog Sarajeva Nenad Samardžija i načelnik opštine Pale Miodrag Kovačević.


utorak, 13 jul 2021 15:04\n„Stanje bezbjednosti po svim parametrima je zadovoljavajuće“, naglasio je načelnik Policijske uprave Gradiška Bojan Škorić.\nutorak, 13 jul 2021 12:09\nPolicijski službenici Policijske stanice Srbac, 12.07.2021. godine, Okružnom javnom tužilaštvu Banja Luka, podnijeli su izvještaj protiv lica M.Z. iz Republike Hrvatske, zbog postojanja sumnje da je počinio krivično djelo ,,Neovlašćeno pružanje medicinskih usluga“.\nponedeljak, 12 jul 2021 18:14\nponedeljak, 12 jul 2021 15:55\nDogađaj su organizovali CKUD "Lepa Radić" Gradiška, OKUD "Petar Kočić" Nova Topola i mještani MZ Krajišnik.\nčetvrtak, 08 jul 2021 16:21\nVakcinisanje u Gradišci bez prethodnog zakazivanja\nU ponedjeljak, 12. jula, Dom zdravlja Gradiška organizuje vakcinaciju stanovnika bez prethodnog zakazivanja.\npetak, 02 jul 2021 21:27\nMigrantska kriza nije uticala na bezbjednost građana Gradiške\nNa danas održanoj sjednici Foruma za bezbjednost građana grada Gradiške, između ostalog, razmatrano je kretanje migranata na teritoriji Gradiške i uticaj migrantske krize na bezbjednost građana.\nčetvrtak, 01 jul 2021 16:45\nLjepotica grada - Fontana u Gradišci\nGradska fontana u Gradišci već godinama je mjesto okupljanja brojnih sugrađana koji slobodno vrijeme provode u šetnji i odmoru u centru grada.\nčetvrtak, 01 jul 2021 16:33\nKupaca više na Zelenoj pijaci, ponuda raznovrsna\nPazarni je dan u Gradišci. Na Zelenoj pijaci je više kupaca, ponuda bogata.\nsreda, 30 jun 2021 20:16\nBlicnet obavještava učenike - Nagradni konkurs “Blicnet - Priče za djecu” završava prvog jula\nKompanija Blicnet obavještava učenike da Nagradni konkurs “Blicnet - Priče za djecu” ubrzo završava, te da svoje priče mogu poslati još sutra prvog jula. Po završetku konkursa, nakon ocjene svih pristiglih radova, Blicnet će nagraditi 15 najuspješnijih priča i njihove autore sa tablet uređajem i dodatno još sa snimanjem priče.\npetak, 25 jun 2021 14:50\nVideo-spot za pjesmu "Rano moja", posvećenu najvećem stratištu Srba u Jasenovcu, predstavljen je u Gradišci, u organizaciji Srpskog prosvjetnog i kulturnog društva "Prosvjeta".\nStrana 4 od 557


JKP Informatika nezakonito naplaćuje premije osiguranja? - Vojvođanski istraživačko-analitički centar "VOICE"\nJKP Informatika nezakonito naplaćuje premije osiguranja?\n21. Mart 2015. Istraživanja\nNovosadsko JKP Informatika krije podatke o detaljima naplate premije osiguranja od građana, odnosno korisnika sistema objedinjene naplate. Ova delatnost Informatike jedna je od onih koju je kritikovao i državni revizor Radoslav Sretenović. U ovoj sumnjivoj delatnosti to JKP je prihodovalo samo u 2014. godini 19 miliona dinara.\nVOICE je pitanja o naplati premije osiguranja tom JKP uputio krajem januara, a kako odgovor nije stigao, slučaj je sada u nadležnosti Poverenika za informacije od javnog značaja.\nU zahtevu za informacije od javnog značaja, između ostalog, tražene su kopije ugovora sa svim pratećim dokumentima sa osiguravajćim kućama sa kojima Informatika ima zaključene poslove, zatim kako su te osiguravajuće kuće izabrane, o načinu raspodele sredstava, koliko je to preduzeće po tom osnovu prihodovalo u prethodnih nekoliko godina, kao i kakav je komentar direktora JKP na izveštaj Državne revizorske institucije (DRI).\nŠta je otkrio DRI?\nNa 128 strana DRI ukazuje na nepravilnosti u radu Informatike u Novom Sadu i daje preporuke rukovodstvu tog preduzeća. Iako je ta institucija kontrolisala rad preduzeća u 2013. godini, Informatika se o kritike oglušila. O tome svedoči i naplata “dobrovoljnog” osiguranja preko sistema objedinjene naplate, koju ovo preduzeće i dalje vrši, a za šta, po navodima generalnog državnog revizora Radoslava Sretenovića, nema dozvolu.\nDRI je ustanovio da Informatika ima zaključen ugovor sa nekoliko osiguravajućih kuća. Ugovori zaključeni sa Uniqua neživotno osiguranje a.d.o. iz Beograda, DDOR Novi Sad a.d.o. iz Novog Sada i Dunav osiguranje a.d.o. iz Beograda regulišu da će Informatika obavljati poslove automatske obrade podataka, evidencije zaduženja građana i naplate sredstava po osnovu izvršenih usluga osiguranja po različitim vrstama osiguranja, a za šta tom JKP pripada naknada, odnosno provizija, u visini od pet do 8,5 odsto od ukupno naplaćenih sredstava uvećanih za pripadajući porez na dodatu vrednost. Sa osiguravačem Delta generali osiguranje a.d.o. iz Beograda i SOGAZ a.d.o. iz Novog Sada Informatika je zaključila ugovore o osiguranju u ime i za račun drugog, bez ovlašćenja, pozivajući se na Zakon o obligacionim odnosima. Navedenim ugovorima strane su se saglasile da JKP pripada popust na premiju osiguranja za kolektivno osiguranje u iznosu od 8,5 odsto od naplaćene premije osiguranja.\nIzveštaj preduzeća za 2013.\nDržavni revizor je istakao da se u svim ovim slučajevima novosadska Informatika javlja kao ugovarač osiguranja, dok su osiguranici korisnici objedinjene naplate.\n“Preduzeće, prema članu 2. stav 5. Zakona o osiguranju, vrši tehničke poslove u vezi sa osiguranjem iz delatnosti osiguranja, za koje je prema zahtevima člana 3. pomenutog Zakona potrebna dozvola nadležnog organa – Narodne banke Srbije, a koju preduzeće ne poseduje”, naveo je Sretenović.\nDržavni revizor je dodao da, pored navedenog, Zakonom o komunalnim delatnostima, kao i Odlukom o određivanju komunalnih delatnosti od lokalnog interesa, usluge osiguranja ne predstavljaju komunalno-stambenu, niti drugu uslugu u smislu navedenih propisa, a kako preduzeće, pored delatnosti za koju je osnovano, nema saglasnost osnivača za obavljanje poslova iz delatnosti osiguranja, ono postupa suprotno odredbama Zakona o javnim preduzećima.\nNBS: Informatika nema dozvolu\nKako je za VOICE potvrđeno u Narodnoj banci Srbije (NBS), novosadska Informatika nema dozvolu te institucije za bavljenje poslovima u delatnosti osiguranja.\nDirektorka Odeljenja za zastupanje u NBS Tamara Kostić navela je da to preduzeće takvu dozvolu nije tražilo u poslednjih deset godina, za koliko je VOICE pitao.\n“Ukazujemo na to da NBS, shodno propisima koji regulišu delatnost osiguranja, nema nadležnost da vrši nadzor nad poslovanjem lica koja nisu ovlašćeni subjekti u delatnosti osiguranja, što je slučaj sa JKP Informatika Novi Sad, te sledstveno tome nema ni zakonska ovlašćenja da preduzima bilo kakve mere nadzora prema ovom preduzeću”, objasnila je Tamara Kostić za VOICE.\nGU Novi Sad: Izveštaj DRI će biti razmatran\nU odgovoru novosadske Gradske uprave (GU) za komunalne poslove navodi se da, prema informaciji koju je Informatika dostavila toj instituciji, to JKP ne vrši tehničke poslove neposredno povezane sa poslovima osiguranja, za koje je potrebna dozvola nadležnog organa.\nZahtev VOICE-a i dalje bez dogovora\nKako se objašnjava, Informatika je zaključila više ugovora sa određenim osiguravajućim društvima i stekla status “ugovorača osiguranja”, odnosno ugovorne strane koja je kupila uslugu osiguranja u ime i za račun građana. “Shodno Zakonu o obligacionim odnosima u tom smislu se pojavljuje isključivo kao ugovorna strana u ugovoru o osiguranju”, navodi se u odgovoru GU za VOICE.\nU njemu se ističe i da osiguravač osiguranja, odnosno osiguravajuća kuća, ne može vršiti prava iz osiguranja bez pristanka lica čiji je interes osiguran.\n“S tim u vezi JKP Informatika ne vrši tehničke poslove neposredno povezane sa poslovima osiguranja, već ima pravni status ugovarača osiguranja, koji je dužan izvršavati obaveze plaćanja premije i ostale obaveze iz ugovora o osiguranju”, objašnjava se u odgovoru. Dodaje se da osiguravač ispostavlja fakturu JKP, kao svom dužniku, koju je ovo preduzeće u obavezi da plati, čime se dokazuje da između te dve strane postoji obligacioni poverilačko-dužnički odnos po osnovu zaključenog ugovora.\nU GU su istakli i da osiguravajuća kuća nije u mogućnosti da utuži osiguranike, odnosno građane, za premiju osiguranja, već može samo da utuži Informatiku za slučaj da ne plati premiju po ispostavljenoj fakturi. Informatika je, kako se navodi, za ugovor sa Delta generali osiguranjem iz Novog Sada dobila odobrenje NBS.\nBez rasprave o inicijativi za smenu direktora\nSkupština grada: Baš nas briga za revizora!\nOdlukom odbornika stranaka koje čine većinu u Skupštini Novog Sada, nije prihvaćen predlog da ta institucija raspravlja o utvrđivanju odgovornosti direktora novosadskog JKP Informatika i kadra udruženja Treća Srbija Dejana Čelara i o obrazovanju radne grupe za sagledavanje činjeničnog i pravnog stanja u tom preduzeću, povodom poslednjeg izveštaja DRI o poslovanju tog preduzeća. Odbornici su odlučili da ne žele da raspravljaju ni o predlogu o Čelarovom razrešenju.\nNa pitanje VOICE-a koliko je to preduzeće prihodovalo od naplate osiguranja, u Gradskoj upravi za komunalne poslove su naveli da su u tom JKP dobili informaciju da je u toku prošle godine po osnovu naplate premije osiguranja prihodovano 19 miliona dinara, u toku 2013. godine 18,4 miliona dinara, godinu dana pre toga 12,9 miliona dinara. U 2011. godini JKP Informatika je po tom osnovu prihodovala 12,6 miliona dinara, a u toku 2010. godine 13,6 miliona dinara.\nU izveštaju o radu Informatike za 2013. godinu, koji je ujedno i poslednji koji je dostavljen novosadskoj skupštini, navodi se da je to preduzeće u toku te godine od građana ukupno za ovu namenu naplatilo 219 miliona dinara.\nUpitani da prokomentarišu da li će Gradsko veće Novog Sada preduzeti neke mere nakon objavljenog izveštaja DRI, u nadležnom organu javne uprave su istakli da će taj izveštaj biti razmatran “u narednom periodu”, nakon čega će se doneti odluka o daljim aktivnostima.\nPokrajinski ombudman: Nezakonito sticanje prihoda\nOmbudsmanka: Naplata nije u skladu sa zakonom\nPokrajinska zaštitnica građana Aniko Muškinja Hajnrih rekla je da se toj instituciji, povodom uvrštavanja premije dobrovoljnog osiguranja na računima objedinjene naplate, obratilo na desetine građana.\n“Istraga ombudsmana rezultirala je Mišljenjem da JKP Informatika Novi Sad nije ovlašćena da zaključuje ugovor o osiguranju u ime i za račun građana, niti da od njih naplaćuje premiju osiguranja. Mišljenje je, osim ovom javnom preduzeću, upućeno i Skupštini grada i Gradskom veću”, istakla je Muškinja Hajnrih i dodala da odgovor na svoj dopis nije dobila.\nOna je u izjavi za VOICE ocenila da je jasno da, budući da Informatika ne poseduje licencu da obavlja poslove osiguranja, zastupanja ili posredovanja u osiguranju, odnosno druge poslove iz ove delatnosti, kako je propisano Zakonom o osiguranju, način sticanja prihoda po osnovu vršenja naplate premije dobrovoljnog osiguranja nije u skladu sa zakonom.\nNeobavezno osiguranje uračunato u završni iznos računa\nGrađani Novog Sada svoje “neobavezno” osiguranje ne moraju da plate. Međutim, ono im je sračunato u krajnji iznos, a u pregledu stavki koje se plaćaju nije naznačeno da osiguranje nije obavezno.\nDRI: Prijave protiv Čelara\nZbog neregularnosti koje su otkrivene u postupku revizije, Državna revizorska institucija (DRI) podnela je i prijave protiv direktora novosadske Informatike Dejana Čelara.\nKako se navodi u saopštenju, objavljenom na portalu te institucije, protiv njega je podnet zahtev za pokretanje prekršajnog postupka, kao i prijava za privredni prestup.\nOni Novosađani koji ne žele da plate “Informatici” za ovu namenu moraju da od krajnjeg iznosa koji im je ispostavljen odbiju tu stavku, koja iznosi 4,29 dinara po kvadratnom metru. JKP Informatika, međutim, nastaviće da uračunava tu obavezu i na narednim računima, uprkos tome što se ona ne plaća.\nTek na poleđini računa objedinjene naplate za komunalne usluge sitnim slovima navode se načini na koje ova usluga može da se otkaže, a isti uslovi pobrojani su i na portalu Sogaza. Među njima su poziv na besplatan broj, slanje SMS-a ili elektronske poruke, kao i dopisa centrali Delta Generali osiguranja.\nNa istom mestu se nalaze i uslovi koje je Delta Generali dala Informatici po ugovaranju posla sa tom osiguravajućom kućom.\nIstraživanja|Izdvajamo|Lokalne samouprave | JKP Informatika


Strip i sećanje - Kolumne - www.stripovi.com - Prozor u svijet stripa\nThomas Mann ili Philip K. Dick - eseji o stripu #24: Strip i sećanje\nBroj pogleda: 9212\nDrugu polovinu osamdesetih godina u Jugoslovenskom stripu obeležava početak krize. To međutim ne znači da su u njoj zaustavljeni procesi medijskog osvešćivanja koji su bili snažno započeti u drugoj polovini sedamdesetih godina. Oni su delimično izgubili svoju radikalnost, ali su zato prerasli svoje pozicije na margini strip-produkcije prešavši dobrim delom u njene matične tokove. Zadatak upoznavanja istorijskih pretpostavki aktuelnog stanja stripa radikalna kritika iz sedamdesetih nije uspela niti je mogla u potpunosti da reši, pošto istoriografija stripa kao pretpostavka kolektivnog sećanja tada jednostavno nije postojala.\nMedij stripa nije pošteđen važnosti sećanja. Borba pamćenja protiv zaborava je borba protiv površnosti sadašnjosti, neznanja, mistifikacija aktuelnih odnosa, diskontinuiteta i nestajanja onog jednom već postignutog. Ne sećati se znači ne znati ono što je bilo, a što je relevantno za sadašnju praksu i vrednovanje te prakse. Otud vrednovanje inovacija u izražavanju stripom ima zadatak njihovog smeštanja u istorijski kontekst koji omogućava da shvatimo ponekad komplikovane odnose u lancu autor-delo-izdavač-publika-kritika.\nCrna maska - lord Warwick Sergeja Solovjeva i Branka Vidića (1940)\nPrvi sistematski istoriografski pokušaj pružanja odgovora na ove probleme je knjiga Zdravka Zupana i Slavka Draginčića Istorija jugoslovenskog stripa – 1 (1986) u izdanju novosadskog “Forum-Marketprinta”. Ona je bila druga u nizu “Forumovih” ambiciozno zamišljenih knjiga o stripu, a prethodio joj je Strip, poreklo i značaj (1985) Svetozara Tomića, čiji su su pak predmet počeci stripa u svetu, od protostripova do pojave Malog Nema u zemlji snova Winsora McCaya. Dok je Tomićeva knjiga bila pokušaj spajanja istoriografskog pristupa sa teorijskim, Draginčićeva i Zupanova fokusira se primarno na istoriografski zadatak. Reč je o obradi perioda od samih početaka formiranja jugoslovenskog stripa šezdesetih godina devetnaestog veka sve do 1941. godine i prekida nastalog ratom. Knjizi su inače prethodili niz Draginčićevih publicističkih tekstova o stripu (najobimniji je njegov uvod u knjizi Hrvatski poslijeratni strip, priredio Veljko Krulčić, “Istarska naklada”, 1984 http://www.morecomics.hr/item/1986) i Zupanova rubrika Iz istorije jugoslovenskog stripa koja je od 1979. godine redovno izlazila u “YU stripu”.\nIstorije stripa mogu se pisati iz različitih perspektiva: perspektive dela, perspektive autora i njihovih opusa, perspektive pojedinih pravaca u stripu, perspektive izdavaštva itd. Svaki ugao istraživanja i potom izlaganja nosi pored svojih mogućnosti i svoja ograničenja. Zupan i Draginčić su se opredelili za istoriju iz perspektive “epopeje” izdavaštva. Otud u knjizi ne postoji kontinuirano hronološko izlaganje, nego hronološko izlaganje građe unutar pojedinih izdanja, a ona su, koliko je to bilo moguće, poređana hronološki. Ovog načela prikazivanja autori se drže i u stripografijama najznačajnijih autora priloženim na kraju knjige.\nGospodar zlatnih bregova Andrije Maurovića i Franje Fuisa, ’Novosti’ (1937)\nDraginčić i Zupan se trude da oslušnu tempo medijskog razvoja ovdašnjeg stripa. “Prolog” istorije domaćeg stripa nije bio munjevit. Ovaj medij je postepeno pronalazio prostor u zabavnim i satiričnim listovima. U tom periodu karikatura se pokazuje bitnom karikom u konstituisanju jugoslovenskog stripa. Kasnije dolazi do odvajanja stripa i karikature (što će u velikoj meri potrajati do danas), u konkretnom slučaju ne zbog težnje za medijskom čistotom nego usled krize satiričnih listova pritisnutih cenzurom posle Prvog svetskog rata. Početni oblici stripa postepeno su se udaljavali od “funkcije satiričnog prikazivanja aktuelnih političkih i društvenih zbivanja”, preuzimajući “isključivo zabavno-didaktičku ulogu”. Bilo je, međutim, i prelomnih trenutaka posle kojih su se događaji odvijali neočekivanom brzinom. Takav trenutak je svakako bila pojava stripa Detektiv X-9 Hammetta i Raymonda 21. oktobra 1934. godine. Tih dana je i uveden termin “strip”.\nIstorija jugoslovenskog stripa – 1 pogodna je literatura za otklanjanje nekih od bitnih slojeva mistifikacija vezanih za prosuđivanje prošlosti i sadašnjosti domaćeg stripa. Jedna od njih je “strukturalistička” uverenost da je kod novinske informacije odlučujuće uticao na strip. Otud pogrešno svođenje medija stripa na njegovu “suštinu” - dnevni strip. Jugoslovenska produkcija, međutim, nije bila primarno uspostavljena kao novinski dnevni strip, već je razvijana u specijalizovanim izdanjima posvećenim stripu. Otud je i bilo moguće jednom Sergeju Solovjevu da tako rano razvije vizuelnu ekspresiju kompozicije strip table kao celine. Ipak, dominacija predratnih strip izdanja nad dnevnim stripom tek delimično opravdava izostavljanje dnevnih listova kao eksplicitnih jedinica obrade u knjizi. To će se u obradi kasnijih perioda (koji bi trebalo da budu obrađeni u sledećim tomovima Istorije...) pokazati još potrebnijim. Na primer, stvaralaštvo Frane Gotovca (značajnog splitskog autora aktivnog pedesetih i šezdesetih godina) ne može se obraditi bez uvida u dnevnu i nedeljnu štampu koja nije specijalizovana za strip.\nMikijeve pustolovine u Africi - ’Mikijeve novine’ (1936)\nMnoge izdavačke postupke koje smo skloni da svrstamo u arsenal moderne medijske strategije nalazimo, u stvari, još u drugoj polovini tridesetih godina. Strategija razdvajanja sopstvenih izdanja na matična i potporna, specijalizovana izdanja za uže segmente publike; ankete popularnosti stripova; konkursi za crtače; škola stripa; okupljanje grupe autora oko jednog izdavača; praksa izdavanja istog magazina u ćiriličnoj i latiničnoj varijanti, pa i na više jezika: povratna sprega matični list-izdanje sa jednim kompletnim stripom (danas bismo rekli album) itd. Očigledno da mnoge “sveže ideje”, oko kojih se danas lome koplja da li ih je presmelo uvoditi u izdavaštvo, leže zaboravljene, a bile su dosta ustaljena praksa pre Drugog svetskog rata.\nIstorija predratnog stripa pokazuje se i kao istorija konkurentskih borbi između vodećih izdavača. U “igri” je najčešće bivao “Mika Miš” (sa svojim pratećim izdanjima), dok su se “partneri” izmenjivali: “Politikin zabavnik”, “Mikijevo carstvo”, “Truba” itd, Spektar sredstava u borbi za primat lista kretao se od poboljšanja sopstvenog kvaliteta, preko preuzimanja konkurentskih crtača, do istovremenog objavljivanja istih stripova i, na kraju, tužbi na sudu. Ipak, pokazalo se da postoje i snažniji faktori od konkurencije. Izlaženje “Mike Miša” neće okončati pritisak ili prevlast konkurentskih snaga nego drugi svetski rat, tačnije bombardovanje Beograda. Ipak, treba uočiti jedan pozitivan rezultat konkurentskih sporova. Reč je o skretanju pažnje na neophodnost objavljivanja stripa bez skraćivanja, tačno prema izvornom delu. Na žalost, i ovaj imperativ je posle rata često zaboravljan.\nNaslovna strana ’Mike Miša’ (1936)\nPojedini izdavački i urednički potezi zadobijaju svoj značaj i dalekosežnost tek u kontekstu istorije izdavaštva stripa, bilo da je reč o propustima, bilo pozitivnim presedanima. Objavljivanje Flaša Gordona u prvom jugoslovenskom strip izdanju “Strip” 1935. godine nije počelo od prve table. To je onemogućilo čitaoce da u celosti upoznaju jedno od najznačajnijih dela u opusu Alexa Raymonda. Trebalo je da prođe 41 godina da bi ovaj izdavački propust bio ispravljen. Tradicija, pak, objavljivanja junaka stripa iz Disneyeve produkcije u “Politikinim” izdanjima ima svoje predratne korene. Evolucija preko pola veka prisustva Disneyevih junaka počela je kao dah medijske svežine i inovacije, a kasnije je umela da poprimi osobine bastiona okoštalih strip konvencija i puritanizma. Dugotrajna vernost postavljenim načelima i običajima ume da zaboravi na osnovni uslov svoje legitimnosti – dosluh sa duhom vremena.\nIgrom istorijskih nepodudaranja domaći strip je počeo svoj intenzivan razvoj tridesetih godina i time propustio šansu da se suoči sa aktuelnim uticajima najranijeg američkog grotesknog stripa iz prve dve decenije ovog veka. Može se samo spekulisati koliko je jugoslovenski strip izgubio zbog nesusretanja sa ostvarenjima kakva su Mali Nemo u zemlji snova Winsora McCaya, Maca Šiza/Krazy Kat Georgea Herrimana, kao i The Kin-der-Kids i Wee Willie Winkie’s World Lyonela Feiningera. Dalekosežnost objavljivanja stripa Maks i Moric Nemca Wilhelma Busha 1924. godine u Jugoslaviji ogleda se u devetogodišnjem kreiranju Maksa i Maksića (1925–1934) koga je Sergej Mironovič Golovčenko stvorio pod direktnim izazovom Bushovog dela. Primarno susretanje se, međutim, dogodilo sa američkim avanturističkim stripom iz tridesetih godina i u nešto manjoj meri sa tzv. “porodičnim stripom”. A zatim je, naravno, tu bio Disney. Dok je uticaj evropskih (francuskih i italijanskih) izdanja bio snažan u koncepcijskom i grafičkom pogledu, prisustvo i uticajnost evropskih stripova u predratnom periodu su gotovo zanemarljivi.\nNaslovna strana druge sveske ’Poslednje pustolovine Starog Mačka’ (1937)\nAutori Istorije jugoslovenskog stripa – 1 obavili su jedan od prvih zadataka ispitivanja predratnog perioda domaćeg stripa – sabrali su impozantnu građu. Ovaj pionirski zadatak zahtevao je dugogodišnju posvećenost. Njegova vrednost ogleda se u otvaranju mogućnosti za monografska ispitivanja u raznim pravcima. Upravo zbog svog velikog upotrebnog potencijala ovakvom tipu knjige preko su potrebni indeks imena i indeks stripova, koji su nažalost izostali. To donekle ograničava unakrsnu prohodnost, dakle lakše i višenamensko korišćenje ove bogate građe. Takođe, na nekim mestima se oseća, prilikom povezivanja izlaganja o pojedinim izdanjima tekstom koji ima karakter opštijih komentara, da strukturisanje knjige nije bilo do kraja “prečišćeno”. Otud je došlo do izvesnih ponavljanja.\nS obzirom na nužno opredeljivanje za neku od perspektiva izlaganja, autori su bili prinuđeni na tek povremene kritičarske eksplikacije koje su se zaustavljale na ocenama bez mogućnosti upuštanja u analizu. Relevantnost pojedinih autorskih opusa je bez obzira na to istaknuta, štaviše oseća se implicitna hijerarhija. Tome je doprineo dodatak O autorima i njihovim radovima. Posebno poglavlje o Andriji Mauroviću omogućilo je upuštanje u nešto podrobniju analizu, ali ono, s druge strane, predstavlja odstupanje od opšteg načela izlaganja. Tek će buduće analize pojedinih autorskih opusa i još više pojedinih stripova pružiti priliku za proveru implicirane hijerarhije.\nZvonar Bogorodične crkve Ivana Šenšina - ’Mika Miš’ (1939)\nU završnom poglavlju knjige Zupan i Draginčić ukazuju na opštost i intenzitet odbojnosti predratne kritike prema stripu. U njemu je viđen izvor opasnosti za postojeće kulturne tokove. Kritika nije problematizovala kriterijume za posuđivanje novog medija, već je zauzela u potpunosti redukcionističko stanovište. Merila su svođena na zatečene kriterijume vrednovanja drugih medija, pre svega književnosti. Vizuelizacija je tumačena kao nasilje nad pisanim tekstom. Nije se, međutim, primećivalo uspostavljanje novog medijskog smisla, previđalo se da ona može biti čin kreativnog nasilja, a to jeste svako umetničko transponovanje iz medija u medij. U svakom slučaju, predratna kritika nije pružala stripu nikakvu podršku.\nPostojao je još jedan razlog za odbacivanje stripa. Ovaj, pak, razlog nije bio estetskog karaktera. Reč je o proceni socijalnog dejstva ovog medija. Strip nije samo jeftina zabava nego je stimulans, pa i direktni uzročnik nasilja i kriminala. Dakle, pod plaštom jeftine zabave otkrivamo uzročnika najtežih socijalnih posledica. Preformulisano u Kunderinu terminologiju, strip bi – sa stanovišta predratne kritike – bio lažna lakoća, težina prerušena u lakoću. Možda je u ovako protumačenoj ideji prerušene prirode medija stripa i bilo ponešto od istine. Ali, ona se nalazila na drugoj strani. Nije se ticala socijalnog ponašanja čitalaca stripa nego prevrednovanja sopstvenog kulturnog naboja: od trivijalnosti ka raznolikim estetskim rasponima koji su se tek uobličavali.\nIlustracije u ovom eseju preuzete su sa sajta “Projekat Rastko” www.rastko.org.yu uz dozvolu autora Zdravka Zupana. Kompletan sadržaj knjige Istorija jugoslovenskog stripa – 1 dostupan je na http://www.rastko.org.yu/strip/1/zupan-draginicic_1/index_l.html.\n#23: Blago Samarkanda | #25: ‘Third Generation’ and Beyond - 1


Kina i Rusija spremaju zajednički plan protiv dolara i obojenih revoljucija! | Web-Tribune.com\nHome / U FOKUSU / Kina i Rusija spremaju zajednički plan protiv dolara i obojenih revoljucija!\nKina i Rusija spremaju zajednički plan protiv dolara i obojenih revoljucija!\n12. oktobra 2014.\tU FOKUSU Leave a comment\nPeking zapadne sankcije protiv Rusije smatra greškom – izjavio je potpredsednik kineske vlade Van Jan.\nOn u Sočiju prisustvuje zasedanju rusko-kineske komisije koja priprema novi susret premijera dve zemlje.\n„Uvereni smo da će Rusija pokazati odlučnost i – uprkos nestabilnim spoljnim faktorima – savladati sadašnje teškoće. Kina i Rusija treba da dalje šire i jačaju svoje strateško partnerstvo“ – naglasio je Van, ne krijući da u Sočiju boravi i zbog „novih zajedničkih strateških projekata“.\nVan je ocenio da zapadne zemlje pokušavaju da u Hongkongu podrže opoziciju. U ovom kontekstu podvukao:\n„Rusija i Kina treba da se još jače međusobno podržavaju i da se zajedno suprotstavljju pokušajima organizovanja obojenih revolucija. Naše dve zemlje treba da se skoncentrišu na svoju stratešku saradnju i da tako daju dostojan odgovor Zapadu“.\nIstovremeno se oglasio i Čen Siđin, šef Banke Kine – jedne od pet najvećih kineskih državnih banaka – sa pozivom bankama sve zemlje da zajednički rade protiv „monopola dolara“. Prelazak na plaćanja u juanima i rubljama bi, po njegovoj proceni, bio u interesu obe zemlje.\nPotpredsednik ruske vlade Dmitrij Rogozin u Sočiju je otkrio da Moskva i Peking formiraju radnu grupu za saradnju u oblasti „proizvodnje dvojne namene“ i „komitet za saradnju u sferi satelitskih i navigacionih sistema“.\nRogozin je potvrdio i da se pregovara o zajedničkoj proizvodnji velikih putničkih aviona.\nPodrška Rusiji – u njenom sukobu sa Zapadom – dostigla je u Kini 66 odsto. Pre godinu dana bila je – 47 odsto.\nPrevious PRINUĐEN: Đilas napušta poslanički klub DS-a!\nNext NEMAČKI NOVINAR ŠOKIRAO SVET: Pišemo laži protiv Rusije kako bi izazvali Treći svetski rat! (VIDEO)


Fudbaleri Sutjeske već šest dana u štrajku | 058.ba\nFudbaleri Sutjeske već šest dana u štrajku\n21. februara 2015.\t058.ba\nOsim premija traže i ostavke\nFOČA – Fudbaleri Sutjeske su već šest dana u štrajku. Prvotimci Fočanskog prvoligaša su proširili listu zahtjeva i osim isplate zaostalih premija traže ostavke predsjednika kluba Miroslava Dunjića i sportskog direktora Slavka Ostojića. Fudbaleri smatraju da su diskrimisani od strane Uprave i žele da se takva politika kluba prekine.\nPo mišljenju kapitena Dejana Drakula igrači već dugo trpe nepravedan odnos čelnika kluba što je prelilo čašu žuči.\n– Želimo ostavke predsjednika i sportskog direktora jer su oni nametnuli svoj stav da mi moramo trpiti sve što oni nameću. To su ljudi sa kojima se ne može napraviti kompromis niti pronaći rješenje problema. Sve je to uticalo da pravdu tražimo ovim nepopularnim putem – istakao je Drakul koji je dodao da će kompletan tim nastaviti trenažni proces bez trenera.\n– Želimo da održimo kondiciju i fizičku spremu, prvenstvo je blizu, treniraćemo sami i ako nam se zahtjevi ne ispune od ove takmičarske ekipe neće biti ništa – zaključio je Drakul.\nPrvi čovjek kluba Miroslav Dunjić je upoznat sa stavom igrača ali smatra da je sve preuveličano i da je ovo farsa. On ističe da uprava radi pošteno i korektno u trenutnim okolnostima i teškoj finansijskoj situaciji.\n– Mi smo maksimalno angažovani da klub ostane i opstane na pravom putu. Odgovorno tvrdim da smo ispunili skoro sve finansijske obaveze sa izuzetkom dijela premija koje su trebale biti isplaćene tokom naredne sedmice i sigurno smo jedna od rijetkih ekipa koja je sve to uspjela – tvrdi Dunjić.\nPredsjednik Sutjeske kaže i da je upoznati sa zahtjevom o smjenama i tvrdi da je to stav pojedinaca koji ne žele dobro klubu.\n– Ne želim da ulazim u polemiku sa igračima ali moram istaći da smo prije par dana imali sjednicu upravnog odbora na kojoj su donijete važne odluke. Između ostalog udovoljili smo i dosadašnjem kapitenu Dejanu Drakulu i na njegov zahtjev mu odobrili ispisnicu. Sad ne znam u čije ime on zastupa navodne stavove igrača. Lako ćemo se mi skloniti ako neko ima pametniji i bolji da radi i donese uspjeh klubu. Naš stav je jasan, želimo da Sutjeska bude premijerligaš, a ne da se nađe na stranputici i da uđe u dubiozu zbog nečijih ličnih interesa koji su sigurno usmjereni protiv napretka našeg kluba. Što se tiče naše smjene o tome može da odluči samo onaj ko nas je i imenovao na ove funkcije a to je Skupština kluba – zaključio je Dunić.\nTrener Sutjeske Miljan Radanović nije htio da iznosi stav u medijima što se tiče trenutne situacije u klubu, kratko je prokomentarisao da ga sve puno zabrinjava i da će se ovo sigurno odraziti na takmičenje ekipe u prvoligaškom karavanu RS.\nOznake: FK "Sutjeska", fudbal, štrajk


S. Arabija zabranila palestinskim izbjeglicama iz Libana posjetu Meki | Saudijska Arabija i Palestina | Al Jazeera Balkans\nKruže glasine da su vizne restrikcije dio širih mjera pritiska Saudijske Arabije za provedbu američkog 'dogovora stoljeća'.\nPalestinske izbjeglice iz Libana neće moći posjetiti MekuReuters/Ilustracija\nSaudijska Arabija stopirala je izdavanje viza Palestincima koji žive u Libanu i koji imaju izbjegličke putne dokumente, praktično zabranjujući desecima hiljada njih da posjete Meku i Medinu, dva najznačajnija mjesta za muslimane, otkriva Middle East Eye - MEE.\nZvaničnik iz saudijskog konzularnog predstavništva u Beirutu potvrdio je za MEE da su, prema odluci Ministarstva vanjskih poslova Saudijske Arabije u Rijadu, informirali turističke organizacije u Libanu da Palestincima koji posjeduju izbjegličke dokumente više ne izdaju vize za vjerje obrede hadž i umra.\nTa odluka stupila je na snagu 12. septembra.\n"Palestinske izbjeglice u Libanu sada mogu dobiti vize preko palestinskih vlasti", rekao je taj zvaničnik.\n"Ima Palestinaca koji su, nakon stupanja na snagu saudijske odluke, na taj način aplicirali za vize za umru i dobili su ih."\nU Libanu 174.422 palestinskih izbjeglica\nOn je kazao da je saudijsko Ministarstvo vanjskih poslova informiralo palestinske vlasti na okupiranoj Zapadnoj obali o svojoj odluci.\nAshraf Dabbour, palestinski ambasador u Bejrutu, rekao je za Middle East Eye da je ambasada saznala za saudijsku odluku putem nezvaničnih kanala i usmeno, od lokalnih Palestinaca.\nNo, demantirao je da će palestinske vlasti izdavati putne dokumente izbjeglicama u Libanu koje žele putovati u Saudijsku Arabiju.\n"Nije tačno da ćemo izdavati palestinske pasoše izbjeglicama u Libanu kako bi mogli dobiti vizu za umru, ili bilo koju drugu. Palestinske vlasti nisu donijele odluku da izdaju svoje pasoše Palestincima u drugim arapskim zemljama", rekao je Dabbour.\nOn je dodao da je palestinska ambasada bila iznenađena odlukom Saudijaca te da u kontaktima sa saudijskom ambasadom u Bejrutu i palestinskim u Rijadu pokušava riješiti slučaj.\nPrema procjenama iz decembra prošle godine, u Libanu živi 174.422 palestinskih izbjeglica.\nOni posjeduju putne dokumente koje im je izdao Generalni direktorat za sigurnost Libana, dok nemaju niti jedan drugi dokument koji bi im omogućio da uđu na tlo Saudijske Arabije.\nIzbjeglički kamp Bourj al-Barajneh u Beirutu dom je hiljadama palestinskih izbjeglica MEE/Dominika Ożyńska\nOni mogu aplicirati za libanske putne dokumente koji su validni na jednu, tri ili pet godina, a cijena je slična onoj za libanski pasoš, koji košta 40 dolara po godini.\nPalestinske izbjeglice u Libanu nemaju pravo na državljanstvo, niti da glasaju.\nTakođer im ja zabranjeno raditi u 20 profesija, koje uključuju pravo, medicinu i inženjering, dok ne mogu obavljati dužnosti ni u vladinim institucijama, jer se, prema libanskom zakonu, vode kao stranci.\nLibanski politički sistem bazira se na sektnoj strukturi koja dijeli moć između glavnih religioznih zajednica.\nDok je velikom broju kršćanskih Palestinaca koji su došli u Liban uoči stvaranja države Izrael 1948. godine omogućeno da dobiju libansko državljanstvo, Liban nije zagovornik uključenja palestinskih izbjeglica u svoje društvo.\nNovac za politički pritisak\nDabbour kaže da je palestinska ambasada u Libanu ranije izdavala palestinske pasoše za Palestince u Libanu koji ne posjeduju dokumente, kako bi mogli putovati u druge države, a njihov broj iznosi oko 5.000.\nPalestinska ambasada još nije izdala saopćenje o ishodu pregovora sa saudijskim zvaničnicima.\nSaudijska Arabija je jedan od finansijera palestinske vlasti, ali tu finansijsku moć koristi kako bi vršila politički pritisak na nju.\nProšle godine Kraljevina je u budžetiranju palestinske vlasti sudjelovala sa 92,1 miliona dolara, dok je godinu prije u tu namjenu utrošila gotovo dvostruko više – 180 miliona dolara.\nGovoreći za MEE, nekoliko libanskih turističkih kompanija potvrdilo je da ne mogu omogućiti saudijske vize za palestinske klijente s izbjegličkim dokumentima.\nIbrahim Itani, direktor Libanskog komiteta za hadž i umru, rekao je da su saudijski konzul, palestinski ambasador i libanski zvaničnici složni u zaključku da palestinske izbjeglice u Saudijsku Arabiju mogu ući samo s pasošima koji su su im izdale palestinske vlasti.\nDodatni problem za izbjeglice\nVlasnik putničke agencije za hadž i umru iz libanskog grada Saida, koji je želio ostati anoniman, rekao je za MEE da saudijska odluka "nije praktična" te da oni traže njeno poništenje.\n"Ako dobijete palestinski pasoš, onda morate podnijeti i zahtjev za boravak u Libanu, a to je dodatni problem za palestinske izbjeglice. Tek onda možete aplicirati za vizu za saudijsku arabiju, ali to će onda izbjegličke dokumente učiniti nevažećim", dodao je on.\nMEE je u septembru izvijestio da je Saudijska Arabija Palestincima koji privremeno koriste jordanske pasoše zabranila da uđu u zemlju, što je pogodilo 634.000 Palestinaca koji žive u Jordanu i okupiranom Istočnom Jerusalemu.\nNekoliko putničkih agencija tada je potvrdilo ovom mediju da im je rečeno da odbijaju zahtjeve za vizu svima koji ih traže na osnovu privremenih jordanskih pasoša, dok se Saudijska Arabija nije zvanično oglasila po tom pitanju.\nJordanski privremeni pasoš je dokument koji važi pet godina, a koji se izdaje u Amanu za Palestince koji žive u okupiranom Istočnom Jerusalemu.\nNjihovi vlasnici nemaju nacionalni identifikacioni broj i puna prava koja imaju jordanski državljani.\nTrumpov 'dogovor stoljeća'\nPalestinci koji žive u Istočnom Jerusalemu koriste ovaj pasoš da se kreću iz države u državu, naročito arapske zemlje koje ne priznaju Izrael i njegove putne dokumente.\nNeki palestinski i arapski mediji najnoviji saudijski potez vežu uz "dogovor stoljeća", koji će lansirati američki predsjednik Donald Trump, usljed glasina da će Washington tražiti saudijsku podršku za mjere koje bi osporile pravo povratka palestinskih izbjeglica koje su po nastanku države Izrael i nakon arapsko-izraelskih ratova napustile svoje domove.\nTe mjere omogućile bi palestinskim izbjeglicama naturalizaciju u Jordanu i Libanu, kao i da dobiju njihove dokumente.\nIzrael Katz, izraelski ministar transporta, u tweetu od 11. septembra pozdravio je Trumpovu "inicijativu", rekavši da bi tim potezom problem palestinskih izbjeglica u Jordanu, Siriji, Libanu i Iraku, nestao.\nSaudijska Arabija i Palestina


Sve za Vaše mališane: Prepoznatljiv imidž - sve na jednom mestu\nSve za Vaše mališane se bavi prodajom igračaka i to po veoma pristupačnim cenama\nStvorili smo prepoznatljiv imidž u kojem sve možete naći na jednom mestu.\nAkcenat stavljamo na cenu i kvalitet proizvoda.\nKorisnim i praktičnim savetima pomoći ćemo Vam da odaberete pravi i primeren poklon za Vaše mališane.\nKontaktirajte nas i pomoći ćemo Vam da odaberete kreativnu, edukativnu, a pre svega bezbednu igračku za Vaše mališane.\nap vojvodina dostava igračke isporuka Novi Sad poklon srbija


Bjelica ostaje, Bogdan zaratio sa Sakramentom - Sport - Dnevni list Danas\nPočetna » Sport » Bjelica ostaje, Bogdan zaratio sa Sakramentom\nIskusniji od dvojice srpskih reprezentativaca i naredne sezone u Kingsima\nBjelica ostaje, Bogdan zaratio sa Sakramentom\nMnogo toga nejasnog ostaće u, po svemu sudeći neuspelom flertu između Sakramenta i Milvokija, u kojem, što nije ništa neuobičajeno u NBA, Bogdan Bogdanović ništa nije bio pitan.\n1Piše: N. M. 20. novembra 2020. 18.59 Izmenjeno: 19.00\nFoto: EPA-EFE/ JOHN G. MABANGLO\nSvestan da je u toj priči bio samo „marioneta“ srpski as je uložio „veto“ rešen da ispita tržište i dobije ponudu, ali i igračku opciju koja bi ga u potpunosti ispunila. Istovremeno, Nemanja Bjelica, njegov doskorašnji klupski, kao i reprezentativni drug, rešio je da previše ne eksperimentiše i jednostavno prihvati opciju iz ugovora i odluku novog menadžmenta da za 7.150.000 dolara i narednu takmičarsku godinu provede u istoj klupskoj opremi.\nBjelica i Sakramento lako su se dogovorili, uprkos tome što je naredna, zapravo bila „plus“ godina u ugovoru dve strane.\nJednostavno, srpski as je prethodnu godinu odigrao na visokom, prevashodno ofanzivnom nivou, beležeći u proseku 11,5 poena, 6,4 skoka i 2,8 asistencija.\nProsečno je igrao 27,9 minuta po meču, šutirajući iz igre odličnih 48,1 odsto i impresivnih 41,9 za tri, što su dokazi njegove najbolje takmičarske godine u NBA.\nKingsi su u međuvremenu povećali novčani iznos u izlaznoj opciji u ugovoru Bogdanovića na osnovu koje mogu da izjednače svaku ponudu, s obzirom na to da je Bogdan ograničeno slobodan agent, na 10.660.000 dolara.\nJasno je da srpski as neće pristati na takav vid dogovora, s obzirom na to da u brojnim klubovima, zainteresovanim da kvalitet poboljšaju njegovim angažovanjem, poput Atlante, Njujorka, pomenutog Milvokija, Finiksa… može dobiti daleko više novca.\nAmerički mediji pišu da bi narednih 48 sati moglo da bude ključno u povlačenju krucijalnog poteza srpskog asa.\nOdlazak iz Sakramenta gotovo je neupitan.\nBogdan Bogdanović, Košarka, NBA, nemanja bjelica, Sakramento Kingsi, Trejd\nSakramento ima još jedan dan da poništi transfer Bogdanovića\nBogdan između Atlante i Indijane\nMič Ričmond kaže:\nJoj, ovo je pisao neko ko ne prati mnogo NBA. Nema nikakvog flerta, već su bili prekršili pravila. Bogdan je ograničeno slobodan igrač i kao takav nije mogao da bude trejdovan pre petka pošto je prvo morao da potpiše novi ugovor sa Sakramentom pa tek onda da bude razmenjen. Ovako, pošto je puštena priča o razmeni još u ponedeljak, smislili su izgovor u vidu tog Bogdanovog neobaveštavanja čisto da bi pokušali da izbegnu kaznu.\nIzlazna opcija nije povećana, toliki mu je ugovor, već se radi o tome da on ostane ograničeno slobodan agent da bi mogli da pariraju bilo kojoj ponudi drugih ekipa.\nI Bjelica se nije ništa pitao. Klub je odlučio da iskoristi opciju i zadrži ga još godinu dana. Ipak im je bio ubedljivo najkorisniji igrač prošle sezone.


Pirotski Tigar tajers i dalje četvrti izvoznik u Srbiji sa 333 miliona evra. Vode Fijat Krajsler automobili Kragujevac AS i Železara Smedervo | Pirot Plus online Pirot Plus online | Najnovije vesti iz Pirota\nObjavljeno 30.11.2018. | objavio Plusonline\nMinistarstvo finansija objavilo je da je rezultate izvoza u prvih devet meci ove godine 3,7 milijari evra.\nNajveći izvoznici su Fijat Krajsler automobili (FCA) Srbija, čiji je izvoz bio 654,7 miliona evra i HBIS grupa, vlasnik smederevske Železare, sa izvozom od 638,3 miliona evra,\nNaftna industrija Srbije je na trećem mestu sa izvozom od 398,2 miliona evra,\nTigar tajers iz Pirota je na četvrtom mestu sa izvozom od 333 miliona evra. Pirotski gigant , za nepuna tri meseca, povećao je izvoz za preko 100 miliona evra. U period od januara do jula izvezao je 224,7 miliona evra.\nMedju najboljim izvoznicima su Robert Boš iz Beograda sa izvozom 205,8 miliona evra, Petrohemija iz Pančeva sa 181,7 miliona evra, Tetra pak iz Beograda sa 171,8 miliona evra, Grundfos iz Inđije sa 169,5 miliona evra, RTB Bor sa 149,8 miliona evra i Jura korporacija iz Rače sa 147,2 miliona evra. Hemofarm iz Vršca sa 144,7 miliona evra, Leoni iz Prokuplja sa 141,4 miliona evra izvoza, Henkel sa 138,9 miliona evra, Gorenje sa 126 miliona evra i Viktorija grupa sa izvozom od 107,8 miliona evra.\nFijat, Železara, NIS i Tigar tajers Pirot i dalje najveći izvoznici u Srbiji! Rezultati za 11 meseci 2018. →\nDeca proslavila otvaranje igrališta u dvorištu vrtića “Lane” i “Bambi” →\nKako je interni Dan bezbednosti kompanije Tigar Tyres postao Porodični dan zdravlja za ceo Pirot →


Đukanović: Crnoj Gori potrebna sopstvena crkva da učvrsti nacionalni identitet | N1 Srbija\n14.02.2020. |14.29 |\nSrpska pravoslavna crkva, čije je sedište u Beogradu, predstavlja veliku većinu pravoslavaca u Crnoj Gori. Međutim, njeni odnosi sa Đukanovićem, koji je 2006. godine bio zagovornik odvajanja od Srbije sa kojom je Crna Gora bila zajedno skoro 90 godina, pogoršani su poslednjih godina, dodaje AFP.\nSPC je optužena da je povezana sa prosrpskom i proruskom opozicijom vladajućoj stranci - Demokratskoj partiji socijalista Mila Đukanovića koji dominira političkim životom u Crnoj Gori od devedesetih godina. On sa svoje strane smatra da Beograd koristi SPC kako bi se mešao u unutrašnja pitanja Podgorice.\nSPC je jedan od "važnih instrumenata koje koriste ideolozi nacionalizma 'Velike Srbije' protiv Crne Gore, protiv njene nezavisnosti, njenog nacionalnog, kulturnog i verskog identiteta", rekao je Đukanović (57).\nMilo Đukanović Crna Gora Srpska pravoslavna crkva Crnogorska pravoslavna crkva Srbija\nMa i tvojoj vladavini,ocito se blizi kraj.Ali skidam ti kapu 30 g.vlasti.To isto vazi i za tvog prijatelja iz bratske Srbije.A mozda kod nas vazi pravilo,kakav narod takva i vlast!\nEto konacno je otvoreno priznao da nisu u pitanu nikakvi imovinski razlozi vec iskljucivo politicka odluka; u 21 .veku resio Milo da pravi svoju crkvu, i to tako sto unistava onu koja je od njega mnogo, mnogo vekova starija.\nZnaci treba mu crkva iz politickih razloga. Ova odluka je pogresna na tako mnogo nacina.\nHrvatska pooštrila mere za noćne klubove zbog rasta broja zaraženih među mladima 12.08.2020.\n12.08.2020. | Region\nDodik veruje u rusku vakcinu protiv koronavirusa 12.08.2020.\nDve osobe preminule u Crnoj Gori, 65 novozaraženih 12.08.2020.\nU Severnoj Makedoniji preminula još jedna osoba, novih 139 slučajeva zaraze 12.08.2020.\nU Hrvatskoj 130 novozaraženih koronavirusom 12.08.2020.


BioWare obećava da će se fokusirati na svet i priču Anthem - Games-Serbia.com\n18. Apr. 2018 Vesti Pisao: Milan Popović\nSvima je poznat slučaj BioWare-ove poslednje igre Mass Effect: Andromeda. Naime, igra je bila prepuna bagova kada je izašla, a najupadljiviji i najupečatljiviji od njih je bio vezan za očajne animacije lica. Da stvar bude još gora, ko god je bio dovoljno strpljiv da sačeka da razvojni tim koliko toliko popravi te probleme bi se susreo sa veoma osrednjom pričom koja nije bila dovršena. Bioware je imao plan da uz pomoć DLC da odgovore na neka pitanja koja su ostala nerešena, ali ta mogućnost se nikad nije ostvarila.\nKao deo novog blog serijala koji piše glavni menadzer BioWare Casey Hudson, dugogodišnji zaposleni u studiju, otkrio je šta se dešavalo u studiju u vreme kada je bilo izvesno da Mass Effect: Andromeda neće dobiti DLC. “To je bio odlučujući trenutak za razvojni tim”, rekao je Hudson.\nOn je izjavio da pored toga što njihove igre teže da igračima pruže nova iskustva i inovacije moraju da ostanu fokusirani na važnost sveta, likova i elemenata priče na kakve su ljudi navikli od njih. Takođe je dodao da njihove igre moraju da budu dizajnirane tako da mogu da nastave sa novim pričama i iskustvima i da na evoluciju sveta igrači i razvojni tim učestvuju zajedno.\nVredi istaći izjavu da će Anthem biti igra kakvu još uvek nismo igrali i da ako je urade kako treba da će imati prepoznatljiv BioWare potpis na njoj u smislu celokupnog doživljaja.\nAnthem bi trebao da izađe tokom 2019. godine i biće jedna od glavnih stavki na ovogodišnjem EA Play događaju. Ako niste sigurni šta je tačno Anthem, ovde možete pogledati trejler koji je prikazan na E3 2017:


Rast prodaje Forda u Evropi - PLUMRACE\nFordov 1.0 EcoBoost ponovo motor godine\n19. 06. 2015. Comments (0) Views: 376 Ford, Industrija\nZbog povećane tražnje za novim modelima koje predvodi Mondeo, prodaja Forda u Evropi u maju je porasla za 1,5%, da bi u prvih pet meseci zabeležila rast od 9,3%\nU periodu januar – maj tržišni udeo Forda u Evropi dostigao 8,1%, a američka marka je i dalje drugi najprodavaniji brend na listi proizvođača putničkih vozila\nNovi Mustang uskoro prvi put stiže u Evropu, gde ga je već kaparisalo više od 5.000 kupaca\nProdaja Fordovih komercijalnih vozila konstatntno raste zahvaljujući velikom interesovanju za novu porodicu Transita\nKompanija Ford je u prvih pet meseci 2015. godine prodala 541.900 vozila na tržištu 20 evropskih zemalja*, što predstavlja skok od 9,3% u odnosu na isti period prethodne godine, dok je sa 99.000 prodatih jedinica u maju zabeležila rast prodaje od 1,5%.\nOd početka godine do kraja maja, tržišni udeo Forda u Evropi porastao je za 0,2%, dostigavši 8,1%. Time je Ford zadržao status druge najprodavanije marke, kako u segmentu putničkih, tako i komercijalnih vozila.\n„Naši novi proizvodi su umnogome doprineli povećanju prodaje u 2015. godini, a očekujemo dalji rast jer ćemo u toku godine lansirati još nekoliko modela“, izjavio je Roelant de Waard, potpredsednik kompanije Ford Evropa za marketing prodaju i servis. „Novi Mondeo i Transit su osvojili širok krug kupaca, a u ovom trenutku naši dileri u prodajnim salonima očekuju dolazak novih modela S-MAX, C-MAX, premijum edicije Mondeo Vignale i dugoočekivanog Mustanga“, dodao je Roelant de Waard.\nLegendarni američki sportski model, prvi put u 50-godišnjoj istoriji zvanično stiže na evropsko tržište ovog leta, a podatak da ga je na Starom kontinentu već poručilo 5.000 kupaca nagoveštava lepu budućnost Mustanga na evropskom podneblju.\nNa izuzetne prodajne rezultate Forda u prvih pet meseci ove godine naročito je uticala velika potražnja za novom generacijom Mondea. U poređenju sa istim periodom prošle godine, prodaja novog modela uvećana je za čak 75%. Novi Focus je takođe naišao na odličan odziv kupaca, što potvrđuje podatak da je broj porudžbina u maju skočio za 45%. I Fiesta, najprodavaniji mali automobil u Evropi 2012, 2013. i 2014. godine, može da se pohvali odličnim rezultatima u maju, budući da je upisala 23% više porudžbina nego što je to bio slučaj istog meseca lani.\nKada je reč o komercijalnim vozilima, prodaja Fordovih modela u maju je uvećana za 16%, a u prvih pet meseci tekuće godine za čak 36%. Najveće zasluge za to pripadaju novoj i proširenoj porodici Transita, uključujući Transit, Transit Custom i Transit Courier. Krunu svega toga predstavlja podatak da je Ford uspeo da se probije na drugo mesto i po broju prodatih komercijalnih vozila u periodu januar – maj.\n» Ford, Industrija » Rast prodaje Forda u Evropi\nFinale krosa još jedna nepoznanica MS Srbije\n5. 09. 2016.\nStajkovu 49. Srbija reli\nMEC Ptice na Ada Huji\nMurat vodeći na Srbija reliju posle prvog dana\nZadržati treću poziciju\nKRAJ NA POLUVREMENU


Način isplate dnevnica za službeni put u inostranstvo\nZakonom o radu, propisano je da zaposleni ima pravo na naknadu troškova u skladu sa opštim aktom i ugovorom o radu za vreme provedeno na službenom putu u inostranstvu najmanje u visini utvrđenoj posebnim propisima. Pod posebnim propisom u smislu ove odredbe Zakona o radu smatra se Uredba o naknadi troškova i otpremnini državnih službenika i nameštenika. Navedenom uredbom je propisano da se zaposlenom koji je upućen na službeni put u inostranstvo naknađuju troškovi ishrane i gradskog prevoza u mestu boravka u inostranstvu u odgovarajućem iznosu koji je utvrđen u Spisku dnevnica po stranim državama. Napominjemo da su iznosi dnevnica u Spisku dnevnica utvrđeni u valuti zemlje u kojoj se obavlja službeno putovanje.\nTačkom 35. Uputstva za sprovođenje Odluke o uslovima i načinu obavljanja platnog prometa sa inostranstvom („Sl. glasnik RS“, br. 24/2007, 31/2007, 41/2007, 3/2008, 61/2008, 120/2008, 38/2010, 92/2011 i 62/2013) propisano je da naknade troškova za službeno putovanje u inostranstvu, odnosno za akontaciju i konačni obračun tog putovanja, nalogodavac rezident obračunava u devizama. U slučaju isplate naknade, odnosno akontacije i konačnog obračuna troškova službenog putovanja u inostranstvu, nalogodavac rezident daje banci nalog za plaćanje (slog – 70), šifra osnova 340, i navodi ime i prezime lica koje službeno putuje u inostranstvo. Istim uputstvom propisano je i da se isplata ovih troškova može vršiti:\n– u devizama – s računa 098 (kad nalogodavac službenog putovanja i lice koje službeno putuje imaju račune u istoj banci), a s računa 050 – kad imaju račune u različitim bankama\n– u efektivnom stranom novcu – s računa 051 – nostro čekom, stranim putničkim čekom, kao i po osnovu korišćenja platne biznis kartice.\nU skladu sa navedenim, poslodavac ne može zaposlenom da isplati naknadu troškova za službeno putovanje u inostranstvo u dinarskoj protivvrednosti strane valute, već samo u devizama.\nUkoliko zaposleni nema devizni račun u banci poslodavac kao jednu od mogućnosti ima da zaposlenom isplati naknadu troškova za službeno putovanje u efektivnom stranom novcu. Ako lice koje službeno putuje u inostranstvo efektivni strani novac ne preuzima u banci, nalogodavac rezident u nalogu za plaćanje, u rubrici 9, navodi ime, prezime i broj lične karte lica koje će preuzeti taj novac. Druga mogućnost koju poslodavac ima je da zaposlenom nostro čekom, stranim putničkim čekom, kao i po osnovu korišćenja platne biznis kartice nadoknadi troškove službenog putovanja u inostranstvo. Ukoliko se na osnovu obračuna putnih troškova utvrdi da je na ime službenog putovanja u inostranstvu isplaćeno više sredstava, utvrđeni višak sredstava vraća se nalogodavcu tog putovanja. Međutim, ukoliko se na osnovu obračuna putnih troškova utvrdi da je na ime službenog putovanja u inostranstvu isplaćeno manje sredstava, razlika do iznosa ovih troškova utvrđenih konačnim obračunom mora se uplatiti na devizni račun rezidenta – fizičkog lica.\nNapominjemo da rezident – fizičko lice može u inostranstvo iznositi efektivni strani novac ili čekove čiji ukupan iznos ne prelazi 10.000 evra, odnosno protivvrednost u drugoj stranoj valuti.\ndevize devizni racun fizicko lice knjigovodstvena agencija knjigovodstvena usluga knjigovodstvo naknada troskova platni promet poslodavac rezident sluzbeno putovanje sluzbeno putovanje u inostranstvo ugovor o radu valuta zaposleni


FIFA: Sistem video tehnologije VAR na Mundijalu radi "skoro savršeno" | Kodex.ME\nSistem video tehnologije VAR\n99,3 odsto uspješnosti\nFIFA: Sistem video tehnologije VAR na Mundijalu radi "skoro savršeno"\nMedjunarodna fudbalska federacija (Fifa) saopštila je danas da sistem video tehnologije VAR radi "skoro savršeno" na Svjetskom prvenstvu u Rusiji, uz procenat od 99,3 odsto ispravno donešenih odluka koje su promijenile tok utakmica.\n30. 06. 2018 - 10:15 Autor: Kodex\nVAR sistem se u Rusiji prvi put u istoriji koristi na Svjetskim prvenstvima. Sudije su do sada uz pomoć VAR-a dosudile sedam penala na turniru, a dva gola su priznata, nakon što su prethodno poništena zbog ofsajda, uključujući i onaj koji je pomogao da Južna Koreja izbaci branioca titule Njemačku.\nŠef sudijskog komiteta Fife Pjerluidji Kolina rekao je da je 99,3 odsto procenat uspješnosti VAR-a, što je prema njegovoj ocjeni i ocjeni drugih bivših sudija, "veoma, veoma blizu savršenstva", prenosi Beta.\n"Bez VAR-a, ta cifra bi bila 95 odsto", dodao je Kolina.\nNekolicina selektora na Mundijalu kritikovali su video tehnologiju, a srpski selektor Mladen Krstajić bio je ljut što sudija nije dosudio penal za Srbiju protiv Švajcarske, kada su dvojica igrača držala i oborila Aleksandra Mitrovića u kaznenom prostoru. Engleski mediji kritikovali su suđenje, pošto su igrači Tunisa "rvačkim zahvatima" čuvali napadača Harija Kejna.\nPrije početka Mundijala vladala je zabrinutost za sudije koji do tada nisu koristili video tehnologiju, da li će utakmice biti sporije i da li će se dosuđivati sitni faulovi. Međutim, Fifa je navela da je sada lopta duže u igri nego na prošlom Svjetskom prvenstvu, a da je ukupni broj faulova smanjen u prvih 48 utakmica na turniru.\nSudije zadužene za VAR sjede u posebnoj, zatamnjenoj prostoriji smještenoj u kancelariji na periferiji Moskve. Od njih se traži da u normalnoj brzini video snimka pregledaju incident, kako ne bi bili suviše strogi prema blagom kontaktu igrača. Oni mogu da koriste usporeni snimak da vide trenutak kontakta, ali pri normalnoj brzini snimka odlučuju koliko je ozbiljan faul.\n"Sve se u usporenom snimku ili super usporenom snimku čini veće i ozbiljnije, čini se da je namjerno. Fudbal je sport u kome svaki kontakt ne znači faul", naveo je Kolina.\nSudije zadužene za VAR su u dosadašnjem toku takmičenja pregledale 335 incidenata, 6,9 po utakmici, uključujući i sve golove, 14 odluka je promijenjeno a tri su potvrđene.\nZa razliku od njega, zamjenik generalnog sekretara Fife Zvonimir Boban je protiv te ideje, rekavši da će zbog mješavine stranih jezika to biti nemoguće za televizije.\n21. 03. 2019 - 12:32 | Putovanja


nina, bas sam se pitala sta je sa tobom. mnogo mi je zao sto tako zavrsilo ali primecujem da si ipak optimisticna, sto je dobro\nboko, sad vidim sta ti je doktor rekao zasto se hematom moze pojaviti. ja sam sa mm sve kuhinjske delove (mnogo teske) nosila sa drugog sprata i prenosili u drugu kucu, a nisam ni znala da sam trudna\ncesto mi je padalo na pamet da je to razlog pojavljivanja hematoma u mom slucaju, a sada sam prilicno sigurna\na iz nininog posta shvatih i da ovim slucajevima krvarena su ipak dobrodosla ja sam stvarno mnogo krvarila, ali hvala dragom Bogu zavrsilo se dobro\nPa nema mi druge Madre, moram da idem napred.\nKako su meni objasnili, hematom nema veze ni sa naporom,tj fizickim radom, moze da se odcepi embrion od sluzokoze materice i dok lezis. On se tu hrani, i onda iz nekog razloga dodje do odvajanja embriona od sluzokoze, a posto tu postoji jako puno kapilara, krece krvarenje, tj hematom. U mnogo slucajeva hematom se sam povuce i trudnoca prodje u najboljem redu. Najrizicnije su rane trudnoce do 12 nedelje, jer tad se ili desi spontani (kao u mom slucaju) ili se ne. Ostalo je sve u Bozijim rukama...\nNinocka mila to sto su tebi objasnili vezano za odcepljivanje embriona i krvarenje zove se odlubljivanje posteljice, a hematom je nesto drugo. Naravno, postoji delimicno i potpuno odlubljivanje posteljice i ukoliko je delimicno, na mestu gde je pocela da se odlubljuje moze da se formira hematom, koji ukoliko raste moze da odlubi posteljicu sasvim i dolazi do spontanog. A hematom moze da nastane na drugom mestu, suprotno od mesta gde je embrion zakacen (kao sto je to kod mene bio slucaj). Meni hematom nije kacio bebicu, a moze nastati usled mnogo stvari, kao sto je meni doktor objasnio od udarca, ako podignemo neki teret takodje moze da dodje do pucanja nekih kapilara u materici i na tom mestu nastane hematom, naglog kocenja kolima i zatezanja pojasa (od tada se ne vezujem preko stomaka nikad dok sam u kolima, vec samo onaj gornji deo pojasa koji ide preko ramena) itd.\nKazi mi kako si ti sada? Jesi malko dosla sebi?\nIzivni Boko, tek sam sad videla tvoju poruku\nPa da tako su mi objasnili, da se usled odvajanja posteljice stvorio hematom, jer mi je endometrijum verovatno od hormona bio jako veliki, a tu ima puno kapilara i onda je sve to dovelo do tog obilnog krvarenja.\nJa sam lezala sve vreme, tako da nije postojala mogucnost, udarca, kocenja u kolima itd...\nSvaki dr sa kojim sam pricala, mi je rekao da je to sve stvar srece. Na moje pitanje, jel mozemo sledeci put da to sprecimo,kazu ne, bice kako Bog kaze....\nA ja,guram kako znam i umem. Spopadnu me tako teski trenuci, jos uvek je sve to sveze. Tesim se da ce vreme smanjiti ovaj bol, nece ga izbrisati to je sigurno.\nauu kud nabasah na ovu temu baš sam se sad uplašila, čitam vaša iskustva i vidim da ima i pozitivnih i negativnih...\nmeni je ustanovljen hematom u ponedeljak, a inače sam 9 nedelja.Pretpostavljam da ga imam od početka jer sam dva dana posle vadjenja beta hcg dobila braon sekret koji nije bio obilan, ali dovoljan da se odmah javim lekaru. Od tada sam na injekcijama progesterona svaki treći dan i utogestanu 3x1. Braonkasto je stalo skoro odmah ali se povremeno pojavljuje svaki 4,5 dan i to u vidu sitnih končića. Sad u ponedeljak mi je doktorka rekla da je beba super, lepo napreduje (čak je naprednija za 1 dan) velika je 1.38 cm i da imam hematom koji je 0.7 cm, ali da to nije ništa opasno i da se ne iznenadim ako mi krene malo jači iscedak. Ostavila me je na istoj terapiji i rekla mi da sad mogu malčice da se pokrenem (do prodavnice i slično) pošto sam do sad bila strogo u krevetu. E sad čitam vaša iskustva i vidim da ste čak ležale u bolnici zbog hematoma pa mi kako to moj nije opasan?da li zato što je mali?\ninače i u prošloj trudnoći koja se završila spontanim jer je bebino srce prestalo da kuca, takodje sam imala hematom ali on je nestao do trenutka kad se to desilo, odnosno nije on prouzrokovao spontani\ndoktorka mi reče da se kod mene hematomi najverovatnije stvaraju zbog položaja materija koja jako zavaljena pa iz tog razloga se ne očisti posle svake M kako treba\nEto, volela bih da čujem vaša mišljenja o svemu ovome\nbea, ne bih znala sta da ti kazem uvezi toga zasto hematomi nastaju niko ne zna! mogu biti opasni, ali i ne moraju. ja sam na prethodnoj strani napisala svoje iskustvo, da bih pokazala da i kada doktori misle da nema sanse da se izgura trudnoca, nada uvek postoji... da se rodi lepa i zdrava beba a tvoja situacija mi ne deluje zabrinjavajuce.\nmiruj koliko mozes, misli pozitivno i uzivaj u trudnoci\nponovicu jos jednom vazno je da nema sveze krvi!\nMadre, hvala na odgovoru Od mog prethodnog posta je prošlo mesec dana i malo više, braonkasto je prestalo još tada i više ga nema, na double testu nisu ni spomenuli hematom, tako da se nadam da ga više nema ili je sasvim beznačajan, idem sledeće nedelje na kontrolu pa ću videti šta će mi reći, ali ja se ponašam normalno,šetkam, i umereno sam aktivna jer se dobro osećam i nemam nikakve tegobe i nadam se da će tako i ostati. Bebac lepo napreduje što je najvažnije\nlele, ja tek sad vidim datum super sto je sve u redu\nSamo da javim da je moj hematom nestao potpuno\nkazu da je najkriticnije u prvom tromesecju, ako se to prevazidje i bebe malo poraste, ona sama izgura hematom\nne znam kako je to moguce, ali i u mom slucaju se tako pokazalo\nNina, izvini, nisam vidjela poruku u kojoj me pitas za dicinone... On se kazu koristi za zaustavljanje krvarenja. Prva tri dana sam primala po tri, a onda po dva.\nVidim da se odavno nije pisalo na ovo temi, ali valjda ce neko da mi odgovori.\nDanas sam bila na kontroli i doktor mi je rekao da na prednjoj strani usca imam hematom velicine 9x12 mm i dao mi dabroston.\nInace beba super napreduje, zadnji put na kontroli bila u devetoj nedelji i nije tog hematoma bilo, znaci pojavio se u ove dvije nedelje.\nMolila bih nekog za misljenje\nNa pregledu mi je dr. utvrdio da imam hematom.Na ultrazvuku mi je pokazala hem i objasnila mi da se on nalazi ispod beba,i da je dobro sto nije na nekom drugom mjestu.Naravno dobila sam utrogestan i receno mi je da mirujem.06.04.mi je zakazana kontrola.Nadam se da ce sve biti u redu.taj nesretni hematom\n(odgovor članu Miinamamica)\nanajid ne brini, ja imam hematom isto ispod bebe na prednjem zidu maternice, vec ga vucem 4 sedmice, ne krvarim niti istaa.\nOdktor je rekao da mirujem, mogu malo prosteti ali ne pretjeravati, nema muckanja i to je to.\nVecina kaze da ce on sam da ode, bas mi juce i doktor rekao da ce on sam da nestane, nista ne brini\nHvala Anirez,bas me to zabrinulo.Jedino me dr utesila kad mi je rekla da je dobro sto nije na drugom mestu,rece da bi bilo opasno da je iznad beba.\nJa sam se isto bila prepala kad sam saznala ali vidjet ces, vremenom naviknes na njega\nMoras malo da se pripazis, potrudi se da ne mislis na to, najbitnije je da su bebe ok i da nije iznad njih, ostalo nebitno, otici ce on sam, dosadit ce mu\nIZVORNA PORUKA: Jelena i Nemanja\nHematom na glavici ploda starog 16. nedelja... Zna li neko nesto o tome? Danas mi je lekar to saopstio i nigde ne mogu da pronadjem koliko je to opasno za plod... Molim vas za pomoc... Unapred zahvalna... Veliki pozdrav za sve...\nJa zaista ne znam nista o tome. A sta ti je dr rekao valjda je morao da ti objasni dali je opasno ili ne?\nNi ja ti nisam strucna oko toga savetujem ti da podjes opet kod njega i zahtevas objasnjenje !\nImate sigurno punu podrsku svih na forumu i verujem da te je uzasan srah ali mislim da ovde niko ne moze da pomogne puno. Prosto nemamo uvid ni sta je tacno vidjeno ni kako a u pitanju su jako osetljive stvari, barem tako zvuci. Jako je glupo spekulisati laicki. Budite hrabri i pribrani i posavetujte se sa doktorom. Eventualno drugo misljenje nebi bilo lose, druig ultrazvucni pregled, eventualno ekspertski. Puno te pozdravljam\nLekar nista nije precizirao samo je rekao da bi hematom trebao nestati do 20. nedelje. Stalno sam nalazila samo stvari vezane za hematom placente, nista o hematomu na glavici bebe.... zbog toga sam zabrinuta i zelela bih da se infomisem sta je to, zasto se dobija , koliko je opasno ali nema nigde.... :( u svakom slucaju mnogo vam hvala, valjda ce sve biti u redu.....\nja samo da dodam da ovo nije tema hematoma na glavici ploda nego na materici.\nza glavicu ne znam znam dosta slucajeva da\nse to sredi u toku trudnoce\njer sam ja u ovoj trudnoci imala taj na materici,a da li postoji tema o hematomu na glavici ploda\nnisam trazila to bolje znaju moderatori.\njer koliko vidim na ovoj temi su slucajevi kao sto je bio moj.\nVidim da su svi kojima je otkriven hematom dobili terapije utrogestana ili cega vec.Ja sam jutros prokrvarila u 10-toj nedelji trudnoce i odmah otisla kod doktorice.Pregledala me,utvrdila da imam mali hematom na grlicu materice,dala mi magnezijum da pijem i kao sve je ok.Nisam znala da je hematom toliko opasan. U subotu krecemo autom za Srbiju i doktorica mi je dozvolila osim ako krvarenje bude jace onda ne bi smela da putujem. Na strogo mirovanje mogu samo da mislim jer imam sina od 14 meseci koji miruje samo kad spava. Moze li neko da mi kaze da li je to normalno da dobijem samo magnezijum da pijem?\nmislim da je bolje da ne putuješ ako je moguće. Utrogestan je u stvari progesteron, koji kao može da pomogne da se održi trudnoća. Lekari su podeljeni oko toga i znam da ga u inostranstvo retko kad daju. Naši ga daju u smislu: ne šteti a možda može i da pomogne pa što da ne.\nKad je hematom u pitanju trudnoća je rizična, što znači da treba da se paziš. Ne podiži ništa teško, ne usisavaj i ne čisti po kući, ne podiži i ne nosaj dete, i miruj što više. Ta krv koja se skuplja mora da izadje, pa se nemoj uplašiti ako krene malo jače. ALi to treba da ti bude upozorenje da odmah kreneš u bolnicu ili svom lekaru.\nIma trudnoća koje se iznesu sa hematomom do porodjaja, ima primera gde hematom "nestane" tokom trudnoće, a na žalost ima trudnoća, kao u mom slučaju, gde hematom raste i raste i kad krene ta krv da se čisti povuče i plod za sobom.\nNe želim da te uplašim, samo hoću da znaš šta te čeka i kako da se sa tim boriš.\nAko se već rešiš na putovanje, gledaj da budeš u nekom poluležećem položaju i to uglavnom na boku. I pravite dovoljno pauza.\ni kod mene je hematom bio ispod beba i u početku nije bilo dodirnih tačaka. Ali je hematom raso zajedno sa bebama i u 15 ned spontani i pored ležanja i pored utrogestana.\nPreporučuju da se u slučaju hematoma odrade analize za trombofiliju i slično. Meni je sve to bilo ok. Izgleda da je neki krvni sud bio slab ili tako nešto.\nMeni se čak u devetoj nedelji kad je počelo krvarenje hematom nije ni video.\nHvala ti puno na odgovoru.Naravno da me nisi uplasila,sad sam svesna svega sta moze da se desi. Ovde uglavnom sve ostavljaju prirodi.Lekove za odrzavanje trudnoce izgleda da ne daju.Pokusacu da sto manje radim i da ne nosim tesko a putovanje za sad ne bi mogla da otkazem.Neznam kako bi izdrzala da ne dodjem kuci do sledeceg leta :-(\npa i jeste tako - priroda zaista sve odradi sama i oni tu ništa ne mogu. Mogu samo da ti kažu da miruješ što više i da ti daju utrogestan za koji i nisu sigurni da li pomaže i da se onda zajedno sa tobom mole da sve bude uredu.\nNe mogu da očiste taj hematom jer je preveliki rizik po trudnoću. Znači kako majka priroda kaže - tako je.\nTi samo možeš da se pripaziš i to je to\nSuncice i meni su na ppocetku trudnoce tj. u osmoj nedelji otlrili hematom ispod beba.Na sledecoj kontroli u 12. nedelji vise ga nije bilo,povukao se sam.Nisam krvarila niti imala bilo kakve tegobe.Sve je to relativno i zavisi od slucaja do slucaja.\nMeni su prepisali pogadjas Utrogestan i mirovala sam 3 nedelje.Posle toga sve normalno,cak sam i radila do sedmog meseca.\nsuncice, da li je bila sveza krv ili onako stara/braonkasta?\nimas moje iskustvo na drugoj strani u ovoj temi... bilo je za*ebano, ali smo se izvukli\ncim pominjes put, verujem da nije nista strasno, tako da nadam se da ce to brzo da prodje\nMadre procitacu sve stranice cim mi sin to dozvoli U fazi je prohodavanja pa ga ima svuda.\nInace krv nije bila braonkasta vec vise crvena.Primetila sam par puta posle odnosa da imam malo braonkaste krvi na dnevnom ulosku a i ova crvena krv se takodje pojavila dan posle odnosa.Sex nam je zabranjen do daljnjeg\nNadam se da ce sve biti kako treba cim mi je odobreno putovanje.


10/07/2017 | podunavlje.info\nUNS, 10. jul 2017. godine – Poreska uprava nije odgovorila Udruženju novinara Srbije (UNS) na pitanje koji su razlozi za blokadu računa izdavača Kurira Adria media grupe, pozivajući se na tajnost podataka. „Shodno članu 7. Zakona o poreskom postupku i poreskoj administraciji, svaki dokument, informacija, podatak ili druga činjenica o poreskom obvezniku do kojih se došlo u poreskom, prekršajnom, predistražnom…\nAdria media grupa d.o.o. Beograd, Narodna banka Srbije, Poreska uprava, Udruženju novinara Srbije (UNS)Leave a comment\nKOVIN, 10. jul 2017- “Mjuz Docs 2017“ je druga po redu revija muzičkih dokumentaraca koju će publika na terasi kovinskog Centra za kulturu biti u prilici da pogleda tokom ove nedelje. Reč je o dokumentarcima koji nisu distribuirani u našoj zemlji, a sve projekcije počinju od 20 časova. Prvi po rasporedu, ovog ponedeljka je „Searching for the Wrong-Eyed Jesus“ (Jim…


TotalCar.rs » Počeli sajamski popusti\nbeograd, Popust, sajam, Srbija\nIako Beogradski sajam automobila počinje 22. marta, nekoliko kompanija je već objavilo svoje sajamske popuste koji će trajati za vreme ove manifestacije.\nŠesti “BG kar šou” i 12. međunarodni sajam motocikala “Motopešn” počinju 22. marta, ali je već nekoliko kompanija koje prodaju nove automobile na srspskom tržištu obnarodovalo svoje takozvane sajamske akcije, popuste koji će trajati za vreme ove manifestacije (do 28. marta).\nTako je “Tojota Srbija” – u sklopu priprema za predstojeću prodajnu izložbu koja se održava pod kupolama Beogradskog sajma od 22. do 28. marta – već od 1. februara u mreži “Tojotinih” partnera u Srbiji ponudila sajamske uslove za kupovinu njenih vozila. Sajamska ponuda uključuje specijalne cene i pakete opreme za nekoliko modela. Izdvajamo ponudu za terenac “rav4 4×4” po ceni od 23.990 evra u paketu opreme Active.\nI kompanija “Opel Srbija” pripremila je atraktivne sajamske akcije, popuste, kao i specijalne uslove finansiranja. “Opel” će u Hali 4 predstaviti svoje najnovije modele, s pregršt inovativnih tehnologija i uz prepoznatljiv nemački kvalitet.\nSajamska akcija odnosi se na modele “opel korsa selekšn”, “opel astra sedan indžoj” i “opel krosland H indžoj”.\nAgilna “opel korsa selekšn” u specijalnoj sajamskoj akciji nudi se sa troja vrata i 1.2 motorom snage od 70 KS, a koštaće 9.990 evra.\n“Opel astra sedan indžoj”, elegantna spolja i raskošna iznutra, sa 1.6 motorom snage 115 KS, na sajamskoj akciji koštaće 12.490 evra.\n“Opel krosland X indžoj” poseduje jedinstvenu specifičnost – fantastični enterijer namenjen onima koji žele unapređenu funkcionalnost i praktičnost za svoju porodicu. Sa 1.2 motorom snage 81 KS, na sajamskoj akciji cena je od 13.910 evra.


► Italijanski Senat ukinuo imunitet Salviniju, optuženom da je migrante držao\nItalijanski Senat glasao je danas za ukidanje imuniteta populističkom opozicionom lideru Mateu Salviniju kako bi mu bilo suđeno po optužbi da je, kao ministar unutrašnjih poslova, držao migrante kao taoce na brodu, umesto da ih odmah pusti da se iskrcaju na Siciliju.\nSenatori su se ubedljivo opredelili za ukidanje imuniteta Salviniju, lideru desne populističke stranke Liga, pošto su za suprotnu odluku nedostajala 84 glasa u gornjem domu parlamenta koji ima 321 člana. Senatori Lige nisu učestvovali u glasanju, navodi Asošiejted pres.


Poštovani, Moja mama je u vanbračnoj zajednici 9 meseci. Ima u vlasništvu dve kuće sa okućnicom koje je stekla sa mojim pokojnim ocem. Ima nas troje dece i smatramo da ne treba još da delimo imovinu. Moje pitanje je da li sadašnji muž moje mame (sa kojim je u vanbračnoj zajednici) ima prava na nasledstvo? I da se venčaju da li bi on imao neka prava na nasledstvo? Hvala, Snežana.\nPrema našem Zakonu o nasleđivanju vanbračni partner ne spada u krug zakonskih naslednika. Ovo, naravno, ne sprečava vanbračne partnere da nasleđuju putem testamenta budući da se tu radi o izričitoj volji ostavioca.\nUkoliko se, pak, Vaša majka bude ponovo udala, njen novi suprug će ulaziti u krug zakonskih naslednika u slučaju njene smrti. Prema našem Zakonu o nasleđivanju prvi nasledni red čine deca ostavioca i bračni drug, i oni svi nasleđuju na jednake delove.\nPreviousPoštovani, kako se tretira jedinstvena kazna koja sadrži više pojedinačnih pravosnažnih presuda, a u vezi sa Zakonom o amnestiji? Da li se tretira kao jedna u zbiru ili se svaka presuda računa posebno? Ukoliko ne možete da mi odgovorite na ovo pitanje, bila bih vam zahvalna ukoliko biste mi dali savet kome da se obratim za odgovor. NextPitanje: Poštovani, razvela sam se pre tri meseca sporazumnim razvodom koji je obuhvatio i sporazumnu deobu zajedničke imovine.Bivši suprug se obavezao da isplati odredjenu sumu novca u 8 mesečnih rata do 25tog u mesecu. Do sad je uplatio jednu i po ratu a ostale ne namerava da isplati u skorije vreme i ako se na to obavezao pod pretnjom prinudnog izvršenja.Kasni i sa uplatom alimentacije.Koliko da čekam pre nego što podnesem zahtev za prinudno izvršenje? Hvala